سیروان كوێخا نەجم: مەكتەبی سیاسی رێگەی نەدا چاكسازی لە نێو حزب و حكومەتدا بكرێت – تۆڕی میدیایی خەڵک\n2018/09/04 - 10:17 AM\nئەندامێكی سەركردایەتی یەكێتی نیشتمانی كوردستان رایگەیاند، كە لە ماوەی رابردوودا دوو لیژنە دروستكراون بۆ چاكسازی لە نێو حزب و حكومەتدا، بەڵام مەكتەبی سیاسی ئەو حزبە رێگریان كردووە و نەیانهێشتووە، بەوەش پرۆژە و راپۆرتەكانیان جێبەجێ نەكراون.\nسیروان كوێخا نەجم، لە چاوپێكەوتنێكدا لەگەڵ (خەڵك) باسی لەوەشكردووە، كە كۆسرەت رەسوڵ و چەند بەرپرسێكی دیكەی یەكێتی، هێزی تایبەتی خۆیان هەیە و نەخراونەتە چوارچێوەی هێزی 70ی یەكێتییەوە و رەتیشی دەكاتەوە، كە هێزی پێشمەرگە ببێتە هێزێكی نیزامی “ئەگەر تەجنید نەبێت”، چونكە تائێستاش لیوا و فەوجەكان بەناوی فەرماندە و بەرپرسەكانیانەوە دەناسرێن.\nناوبراو هەر لە چاوپێكەوتنەكەدا ئەوەشی وتووە، كە مەكتەبی سیاسی یەكێتی و هەموو ئۆرگانەكانی ئەو حزبە شەرعیەتیان نەماوە، چونكە ماوەیەكی زۆر بەسەر ماوەی دیاریكراوی كۆنگرەدا تێپەڕبووە.\nخەڵك: پێش ئەوەی پرسیارەكان دەستپێبكەم، كە هاتم بۆ مەڵبەند بۆ چاوپێكەوتن لەگەڵ بەرێزتان، خەڵكانێكی زۆر لە نێو بینای مەڵبەنددا بوون، ئەو خەڵكە زۆرە كێن و بۆچی هاتوون بۆ ئێرە؟\nسیروان كوێخا نەجم: پەیوەندی بە دوو هۆكارەوە هەیە، یەكەم: سەركەوتنەكانی یەكێتی، بەتایبەتی دوای پەرلەمانی عێراق. دووەم: پەیوەندی بە خۆمەوە هەیە، چونكە من خەڵكی ئەم ناوچەیەم “چەمچەماڵ” و سەرەتای پێشمەرگایەتیم لێرەوە بووە، بەرپرسی تیپەكانی 25 و 21 بووم، كە زۆربەی پێشمەرگەكان خەڵكی ئێرە بوون، هەروەها من كوڕی بنەماڵەیەكی ناسراوی ئەم سنورەم و پێشتر بەرپرسیارەتیم هەبووە، بەرپرسی مەڵبەند بووم و ماوەیەكیش قائیمقام بووم و بەرگریشم لە ناوچەكە كردووە و خەڵكیش ئێستا دەیەوێت لەگەڵ یەكێتی ئاشتبێتەوە، لەبەرئەوەی پێشتر خەڵكمان لێ توڕەبوو و ئێستا ئەركمانە خزمەتی خەڵك بكەین.\nسیروان كوێخا نەجم لەكاتی پێشوازیكردنی لە چەند لایەنگرێكی یەكێتی\nخەڵك: بەڵام دۆخی چەمچەماڵ و دەوروبەری خراپە، لەرووی ئەمنی و خزمەتگوزارییەوە، هەرچەندە ئێوە حزبی باڵادەستن و حكومەتیش هەر لای ئێوەیە؟\nسیروان كوێخا نەجم: ئەوە راستە، كاك قوباد لەماوەی رابردوودا هاتە ئێرە، داواكارییەكانمان بۆ بەرزكردۆتەوە، بەردەوامیش دەبین لە چاودێریكردن بۆ ئەوەی جێبەجێ بكرێت. بەنیسبەت ئەمنیشەوە، لەگەڵ بەرپرسانی ئەمنی قسەمان كردووە، پێش ئەوەی بەرێزت بێیت، هەر ئەمڕۆ كاك خەسرەو گوڵ محەمەد، لێرە بوو و باسی دروستكردنی هێزێكی ئەمنی تۆكمەمان كرد بۆ ئەوەی لە چەمچەماڵ جێگیر بكرێت و بۆ ئەوەی ئەوانەی لە یاسا هەڵهاتوون دەستگیریان بكەن.\nخەڵك: دەوترێت ئەو كەسانەی لەیاسا هەڵهاتوون، حزبەكان داڵدەیان داون؟\nسیروان كوێخا نەجم: ئاگاداری ئەوەنیم، بەڵام ئەوانەی لەم سنورەن، یەكێتین، پارتی، گۆڕان یان ئیسلامین، بەڵام بەنسبەت داڵدەدانەوە نازانم كێ داڵدەی داون.\nخەڵك: بەشێوەی گشتی دۆخی یەكێتی چۆنە، چونكە هەندێك دەڵێن یەكێتی بەهێز بوەتەوە، كەمیش نین ئەوانەی پێیانوایە یەكێتی دۆخی خراپە؟\nسیروان كوێخا نەجم: جیاوازی زۆر هەیە لە یەكێتی لە نێوان پێش هەڵبژاردنی پەرلەمانی عێراق و دوای ئەوە، زۆر كەس چاوەڕوانی ئەوە بوو، كە یەكێتی دوولەت بێت و بچوك بێتەوە، بەڵام سوپاس بۆ خوا، لایەنگرانی یەكێتی، بەشی زۆری ئەنجومەنی سەركردایەتی، كە توانیان یەكێتی بەهێزبكەنەوە.\nخەڵك: تەنها پەیوەندی بە دەنگەكانی یەكێتییەوە هەیە، یان بابەتی تریش هەن؟\nسیروان كوێخا نەجم: داینەمۆیەكی بەهێز لە نێو ئەنجومەنی سەركردایەتی یەكێتیدا هەیە، كە تەنها خەمیان بەهێزكردنەوەیە، خەڵك هەن بەرژەوەندی تایبەتیان هەیە، بەڵام زۆربەی ئەنجومەنی سەركردایەتی یەكێتی ئەركیان بەهێزكردنەوەی یەكێتییە.\nژمارەیەك هەواداری یەكێتی سەردانی سیروانی كوێخا نەجم دەكەن\nنەك ئەنجومەنی سەركردایەتی، بەڵكو هەموو ئۆرگانەكان شەرعیەتیان نەماوە\nخەڵك: بەڵام زۆربەی بەرپرسانی یەكێتی و كادیرەكانتان دەڵێن، ئەنجومەنی سەركردایەتی شەرعیەتی نەماوە، هەروەها دەڵێن، ئەو بەرپرسانە هۆكاری شكستەكانی یەكێتی بوون لە رابردوودا، چۆن گۆڕان و ئێستا بوون بەوانەی كە یەكێتی بەهێز دەكەنەوە؟\nسیروان كوێخا نەجم: راستە شەرعییەتیان نەماوە، چونكە كاتی كۆنگرە زۆری بەسەردا تێپەڕبووە، خۆمان وتمان ئەگەر كۆنگرە نەكرێت، ئۆرگانەكان شەرعیەتیان نامێنێت، ئێستاش نەماوە، نەك ئەنجومەنی سەركردایەتی، بەڵكو هەموو ئۆرگانەكان شەرعیەتیان نەماوە، بەڵام ناشكرێت بچینەوە بۆ ماڵی خۆمان، پێویستە تا كۆنگرە سەركردایەتی بكرێت، پاشان كۆنگرەیەكی بێ فرت و فیڵ بكرێت و زۆربەی كێشەكانی چارەسەر بكات.\nخەڵك: هەمووتان تەئكید لە كۆنگرە دەكەنەوە، بەڵام ناتوانن كۆنگرە ببەستن، بۆچی؟\nسیروان كوێخا نەجم: گروپێك هەن لە نێو یەكێتیدا نایانەوێت كۆنگرە بكرێت، كۆنگرە بە مەترسی دەزانن لەسەر خۆیان و نایەڵن كۆنگرە بكرێت و دەیانەوێت بەجۆرێك بێت، كە دورە لە مەفاهیمی حزبی.\nخەڵك: ئەوانەی بەرپرسی باڵای یەكێتین؟\nسیروان كوێخا نەجم: بەڵێ بەرپرسی باڵایان تێدایە و بەرپرسی خوارەوەش، ئەمانە لە خۆیان دەترسن دەرنەچنەوە لە كۆنگرەدا.\nخەڵك: یەكێتی و پارتی بەهاوبەشی گفتوگۆ دەكەن لەگەڵ بەغدا و لە كوردستانیش نزیكبونەتەوە، دەوترێت زۆربەی لایەنگرانی یەكێتی حەزناكەن حزبەكەیان نزیكبێت لە پارتییەوە، بۆچونی بەرێزت لەمبارەوە چیە؟\nسیروان كوێخا نەجم: هیچ حزبێك ناتوانێت بەتەنها لە كوردستان بژی. لە دوای هەڵبژاردنی پەرلەمانی عێراقەوە، حزبەكانی سنوری ئێمە پەنجەی تاوانیان بۆ ئێمە درێژكرد و پەیوەندییە حزبییەكان تێكچوون. ئێمە لەگەڵ كاك شێخ لاهور و برایانی ترمان هەوڵێكی زۆرماندا بۆ نزیكبونەوە لەگەڵ گۆڕان و كاك بەرهەم و وەفدی هەردوولاشمان یەكتریان بینینی و ئێستاش پەیوەندییەكانی یەكێتی و گۆڕان بەرەو ئاسایبونەوە دەچێت.\nخەڵك: سەرچاوەی ئەو گفتوگۆیانە داوای لێبوردنەكەی یەكێتی بوو لە گۆڕان، وایە؟\nسیروان كوێخا نەجم: ئێمە ستەممان لە گۆڕان كرد، لەگەڵ كاك كۆسرەت، كاك بەختیار و برادەرانی مەكتەبی سیاسی قسەمان كرد و وتمان ئەگەر بەداوای لێبوردنێك چارەسەر بكرێت، بۆچی نەیكەین و لەگەڵ گۆڕان ئاشتبینەوە، لەكاتێكدا ئێمە و ئەوان لە یەك دایك لەدایكبووین و لە یەك قوتابخانەی سیاسی پەروەردە بووین و لەیەك سنورین و كادیرەكانمان خزم و برادەری یەكترن، كاك لاهوریش رۆڵی بنەڕەتی هەبوو و پاشان لەگەڵ بەرپرسانی گۆڕان قسەمان كرد و دانیشتین و دۆخەكە خاوبوەتەوە.\nخەڵك: هەمان بۆچونیشتان بۆ هاوپەیمانی دیموكراتی و دادپەروەری هەیە، مەبەستم دەتانەوێت لەوانیش نزیكببنەوە؟\nسیروان كوێخا نەجم: بەڵێ، دەمانەوێت لەگەڵ ئەوانیش هاوپەیمان و دۆست بین.\nخەڵك: دەوترێت هەوڵێك هەیە لە نێو یەكێتیدا بۆ گەڕانەوەی بەرهەم ساڵح؟\nسیروان كوێخا نەجم: بەفەرمی نییە، بەڵام لابەلا هەیە، پێمانخۆشە بێتەوە نێو یەكێتی و كاتی خۆشی هەوڵماندا یەكێتی جێنەهێڵێت.\nخەڵك: ئەی بەنسبەت هەڵبژاردنەوە یەكێتی چ دەكات، بەتایبەتی دەوترێت یەكێتی حەزدەكات هەڵبژاردن نەكرێت؟\nسیروان كوێخا نەجم: ئێمە ناترسین كە كورسی كەمبهێنین، یان خۆمان ئامادەنەكردووە، كۆمەڵێك هۆكاری دیكە هەن، لەوانە پێكنەهێنانی حكومەتی بەغدا و چڕكردنەوەی هەوڵەكان بۆ بەغدا، هەرچەندە ناتوانین ئەوەش بكەین، چونكە بەغدا گەرەنتی هیچ ناكات و پێویستە لایەنی سێهەم هەبێت بۆ جێبەجێ كردنی داواكارییەكان. هەروەها لیستی دەنگدەران لیستێكی باش نییە، پڕە لە خەڵكی دەرەوەی هەرێم و مردوو، پاشان یاسای یەك بازنەی تەنها لەقازانجی یەك حزبە و پێویستە هەموویان بگۆڕدرێن. ئەمەش تەنها بۆچونی ئێمە نییە، بەڵكو هی هەموو حزبەكانی تریشە، بەڵام ئێمە بەدەنگی بەرز دەیڵێن.\nخەڵك: نزیكەی ساڵێك تێپەڕبووە و هێشتا یەكێتی پارێزگاری كەركوكی دیارینەكردووە، لە نێوخۆدا رێكناكەون، یان هۆكاری دیكە هەیە؟\nسیروان كوێخا نەجم: دوای رووداوەكانی ساڵی رابردوو، پارتی ئەنجومەنی پارێزگای كەركوكی بردە هەولێر و دەستی بەسەرداگرتن و رێگری دەكات كە پارێزگارێكی نوێ هەڵبژێرن. دكتۆر نەجمەدین فەرمانی دەستگیركردنی بۆ دەرچوو، پارێزگار نەما، بەڵام پارتی رێگری كرد، ئێستاش ئێمە وەك سەركردایەتی كەركوك لە نێو یەكێتیدا، هەموو بەرپرسانی یەكێتیمان ئاگادار كردۆتەوە، كە حەق نییە هیچ رێكەوتنێك لەسەر بەغدا بكرێت، ئەگەر بابەتی كەركوك یەكلایی نەكرێتەوە.\nپارتی حزبێكە بەردەوام بە سیاسەتی”بەشەكەی خۆم بۆ خۆم بەشەكەی تۆش دەخۆم” رەفتار دەكات\nخەڵك: باسلەوەكرا، كە پارتی داوای پۆستی پارێزگاری كەركوكی كردبێت بەرامبەر سەرۆك كۆماری بۆ یەكێتی، ئێوە چۆن لەو بابەتە دەڕوانن؟\nسیروان كوێخا نەجم: پارتی حزبێكە بەردەوام بە سیاسەتی”بەشەكەی خۆم بۆ خۆم بەشەكەی تۆش دەخۆم” رفتار دەكات، ئەوە سروشتی ئەو حزبەیە، پارێزگاری كەركوك پەیوەندی بە بەغدا و كوردستانەوە نییە، بەڵكو بەپێی كورسییەكانی كەركوكە دابەش دەكرێت. سەرۆك كۆماریش، ئێمە بۆچونێكمان هەیە، كە سەرۆك كۆمار وەرنەگرینەوە و لەبری ئەوە چەند وەزارەتێك وەربگرین، چونكە لەدوای مام جەلال هیچ سودێكمان لە سەرۆك كۆمار نەبینیوە، نە كورد سودی بینیوە، نە یەكێتی.\nخەڵك: ئەو بۆچونەیش هەیە كە دەوترێت خۆتان ناتوانن كەسێك كاندید بكەن؟\nسیروان كوێخا نەجم: نا ئەوە دورە لە راستییەوە.\nخەڵك: لە ماوەی رابردوودا مەلا بەختیار وتی” هێزی چەكدار لە نێو یەكێتیدا دروستكراوە” و پێویستە لە كۆنگرەدا چارەسەر بكرێت، هێزی چەكدار لە نێو یەكێتیدا دروستكراوە بۆ چەند بەرپرسێك؟\nكاك كۆسرەت دوو لیوای هەیە، بەڵام رێكنەخراونەتەوە لە نێو هێزی 70 دا\nسیروان كوێخا نەجم: لە ماوەی رابردوودا، ئەو هەڤاڵانەی دەبونە سەرۆكی حكومەت، یان جێگر یان فەرماندەی پێشمەرگە هێزی خۆیان هەبوو، لیوا و فەوجیان هەبوو، كاك كۆسرەت دوو لیوای هەیە، بەڵام رێكنەخراونەتەوە لە نێو هێزی 70 دا.\nخەڵك: باسلەوە دەكرێت، مەلا بەختیار خۆشی هێزی هەبێت؟\nسیروان كوێخا نەجم: نەمبیستووە، تەنها پاسەوانەكانی خۆی دەبینم، بەڵام كاك كۆسرەت هێزی هەیە.\nخەڵك: ئێوە باس لە دروستكردنی حكومەتی یاسا و دامەزراوەیی دەكەن و لە نێو حزبەكەشدا هێزی سەربازی هەیە، لە ئەنجومەنی سەركردایەتی باسی دروستكردنی هێزی نیزامیتان نەكردووە؟\nسیروان كوێخا نەجم: لە نێو كورددا هێزی نیزامی دروستناكرێت، ئەگەر بە سەربازی نەكرێتە ناچاری “تجنید”، چونكە تائێستاش هێزەكان بەناوی فەرماندەكانیان و حزبەكانیانەوە دەناسرێن و ناشبن بە نیزامی.\nخەڵك: لە ماوەی رابردوودا بەرپرسی چەند مەڵبەندێك گۆڕان، بەرێزت یەكێك بوویت لەوانە لە سۆرانەوە گەڕایتەوە، دەوترا بەهۆی بەهێزبوونی باڵی ئێوەوە بووە؟\nسیروان كوێخا نەجم: لە نێو ئەنجومەنی سەركردایەتیدا دوو لیژنە دروستكران، بۆ چاكسازی لە حزب و حكومەت، لیژنەكەی حكومەت، حاكم قادر سەرۆكی بوو، منیش ئەندام بووم، راپۆرتی حزب پێشخرا، وتمان چاكسازی دەبێت لەسەرەوە بكرێت، مەكتەبی سیاسیمان هەڵوەشاندەوە، بەڵام نەیانهێشت مەكتەبی سیاسی تر هەڵبژێرینەوە، ئەوەیش یەكێتی توشی داڕزان و بێ خاوەنیەك كرد، لە ناو حكومەت و حزبدا نەیانهێشت چاكسازی بكەین. ئەوان نەیانهێشت گۆڕانكاری بكەین، ئێمەش لەخوارەوە نەمان كرد و هەندێكی تر كران، ئەوەش گۆڕینی بەرپرسی چەند مەڵبەندێك بوو، گۆڕانكاری گەورە نەكرا و تەنها چەند گۆڕانكارییەكی دیاریكراو بوون، برادەرانی مەكتەبی سیاسی كە تێیاندایە لەوەتەی یەكێتی هەیە سەركردایەتی و مەكتەبی سیاسییە رێگەیاننەداین، حزبیش هەبوو، رێگەیان نەدا ئەوان لابچن، چونكە مامەڵەی ئەوان خۆشترە لەگەڵیان.\nخەڵك: ئەی بەنیازی چین، گۆڕانكاری و چاكسازی ناكەن، یان چاوەڕوانی كۆنگرەن؟\nسیروان كوێخا نەجم: ئەگەر هەڵبژاردن نەكرێت، كە ناكرێت لەكاتی خۆیدا، كۆنگرە دەكرێت و هیچ مەجال نەماوە، كۆنگرەش پێویستی بە رێكەوتن نییە. بۆچی لە كۆنگرە دەترسن و یان ناتوانن كاربكەن، خەڵك دەیەوێت گەنج هەڵبژێرێت و بە لیست نابێت دەنگ بدرێت، ئەگەر هەمان سەركردایەتی هەڵبژێرین، ئیتر بۆچی كۆنگرە ببەستین؟\nرەنگە ئەمڕۆ پەناهی لە سێدارە بدرێت


هەڵوێستی پارتی لەسەر پێنەدانی وەزارەتێك بە یەكێتی ئاشكراكرا – تۆڕی میدیایی خەڵک\n2018/12/07 - 3:22 PM\nسەرۆكی فڕاكسیۆنی پارتی لە پەرلەمانی عیراق ڕایدەگەیەنێت، سەرۆك وەزیران خۆی كاندیدێكی سەربەخۆ و تەكنۆكراتی بۆ پۆستی وەزارەتی داد كاندیدكردووە، ڕەتیدەكاتەوە پارتی هۆكار بێت لەپێنەدانی پۆستی وەزارەتی داد بۆ یەكێتی.\nڤیان سەبری، سەرۆكی فڕاكسیۆنی پارتی لەپەرلەمانی عیراق وەڵامی قسەكانی سەعدی ئەحمەد پیرە، وتەبێژی فەرمی یەكێتی نیشتمانی كوردستان-ی دایەوە و بە (دەنگی كوردی ئەمریكا)ی ڕاگەیاندووە، عادل عەبدولمەهدی خۆی كاندیدێكی سەربەخۆ و تەكنۆكراتی بۆ پۆستی وەزارەتی داد كاندیدكردووە، ئێمەش وەك ڕێزێك و پشتیوانی بۆ حكومەتەكەی ڕێزی بۆچونەكەی دەگرین تەنانەت ڕەنگە دەنگیشی پێبدەین.\nدەشڵێت: “بابەتی سەرۆك كۆمار بە تەنها پەیوەندی پارتی و یەكێتی تێكنەدا، بەڵكو یەك ڕیزی كوردی تێكدا، لەگەڵ ئەوەشدا لەهەندێك بابەتدا پارتی و یەكێتی یەكهەڵوێست بوون بەتایبەت لەسەر بابەتی دادگای پێداچونەوە و ناوچە كێشە لەسەرەكان”.\nڕاشیگەیاندووە، هۆكاری یەكلایی نەكردنەوەی وەزارەتە ماوەكانی كابینەكەی عادل عەبدولمەهدی دەگەڕێتەوە بۆ ڕێكنەكەوتنی (شیعە-شیعە) (سوننە- سوننە) هەروەها (كورد و كورد) ئێمە وەك پارتی هێندەی چارەسەركردنی كێشەكانی نێوان هەرێم و بەغداد و هێندە بەرنامەی حكومەتەكەمان پێ گرنگە، هێندە پۆستمان پێ گرنگ نیە، بۆیە وەك پشتیوانیەك لە حكومەتەكەی عادل عەبدولمەهدی پارتی ڕۆژی 24/10 ئەگەرچی كاندیدی لەناو هۆڵی پەرلەمان بۆ پۆستی وەزارەتی كۆچ و كۆچبەران ئامادەبوو، كە نەوزاد هادی بوو، بەڵام سازشی لەسەر ئەو مافەی خۆی كرد بۆ پێكهاتەی مەسیحی.\nئاشكراشی كردووە، یەكێتی پۆستی وەزارەتی داد بەمافی خۆی دەزانێت، بەڵام عادل عەبدولمەهدی كەسێكی تەكنۆكرات و بێ لایەنی بۆ ئەو پۆستە كاندید كردووە و ئێمە ڕێز لە بژاردەكەی عادل عەبدولمەهدی و كەسی تەكنۆكرات دەگرین و ڕەنگە دەنگیشی پێبدەین.\nد.ڤیان سەبری لە بارەی چارەسەری كێشەكانی هەولێر و بەغدا لەسەر دەستی عادل عەبدولمەهدی ڕایگەیاندووە، هیچ شتێك لە دنیادا و لەسیاسەتدا گرەنتی نیە و سەدا سەد نیە، بەڵام وەك كەسایەتیەك دەردەكەوێت، كە كێشەكانی نێوان هەرێم و بەغداد چارەسەر بكات، هەر بۆ نمونە لەبابەتی بودجەدا هەوڵی داوە پشكی هەرێمی كوردستان لە 14% وە بكاتە لە 15%.


خانمە پێشکەشکارە جوانەکەی NRT لەسەر دەریا دەرکەوت\nنورهان خان، خانمە پێشکەشکاری دیاری کەناڵی ئێن ئاڕ تی عەرەبی، ڤیدیۆیەکی خۆی بڵاوکردەوە کە وەک دەردەکەوێت لە سەر یەختێکی بچوکە لە تورکیا و ماچ بۆ هەودارانی هەڵئەیات\nلە پێگەی تایبەتی خۆی لە تۆڕی کۆمەڵایەتی ئینستاگرام، خانمە پێشکەشکاری شۆخوشەنگی کەناڵی ئێن ئاڕ تی عەرەبی ڤیدیۆیەکی خۆی بڵاوکردەوە کە وەک دەردەکەوێت لە سەر یەختێکە لە دەریایەکی وڵاتی تورکیا و نوسیویەتی ئێوارەتان باش خۆشەویستانم.\nپێشتر نورهان لە پێگەی تایبەتی خۆی لە تۆڕی کۆمەڵایەتی ئینستاگرام ڕوونکردنەوەکەیەکی سەبارەت بە ڕەچەڵەکی خۆی داوەو ئەو هەواڵانە ڕەتدەکاتەوە کە باس لەوە دەکەن کورد بێت و دەڵێت من بە ڕەچەڵەک عەرەبم\nئەکتەر و پێشکەشکاری عیراقی (نورهان خان) کە لە ئێستادا لە شاری سلێمانی کاری میدیایی دەکات ڕونکردنەوەیەک بڵاودەکاتەوە دەربارەی ڕەچەڵەکەکەی.\nنورهان جگە لە کاری پێشکەشکاری، کاری نواندن دەکات دەڵێت "هەر بۆ ڕونکردنەوەتان من عێراقیم و خەڵکی بەغدادی عەرەبیم و من کورد نیم بەڵام لەلایی منەوە هیچ جیاوازیەک نییە هەمومان عێراقین، بەس من لە کوردستان دەژیم."\nنورهان کە خۆی وەک چالاکوانێک و ئەکتەرێک دەناسێنێت و خاوەن بەرنامەیەکی تەلەفیزیۆنییە لە یەکێک لە کەناڵەکانی سلێمانی لە ڕونکردنەویەکدا کە لە پەڕەکەیدا بڵاویکردۆتەوە دەڵێت: هەر بۆ ڕونکردنەوەتان من عێراقیم و خەڵکی بەغدادی عەرەبیم و من کورد نیم بەڵام لەلایی منەوە هیچ جیاوازیەک نییە هەمومان عێراقین، بەس من لە کوردستان دەژیم.\nئەو پێشكەشكارە باس لەوە دەكات كە لە منداڵییەوە حەزی لە كاری هونەری نواندن بووە و لاسایی ئەكتەرەكانی كردۆتەوە، تا بەشداری چەند فیلم و كارێكی هونەری كردووە.\nسەبارەت بە بونی پەیوەندی خۆشەویستی لەگەڵ كەسێكدا نورهان خان دەڵێت "من خۆشەویستم نییە و بونی پیاو لە شتە گرنگ و سەرەتاییەكانم نییە".\nسەبارەت بە مەرجەكانی بۆ ئەو كەسەی دێتە ژیانییەوە نورهان مەرجی ئەوەیە كە ڕاستەوخۆی پێوە پەیوەست بێت و كاتی خۆی لەگەڵدا نەباتەسەر.\nمساءالخير احبتي #نورهان_خان #مشاهير_العرب #مشاهير_العراق #الخليج #الامارات #دبي💞\nA post shared by نورهان _خان (@norhan_kan_official) on Mar 20, 2017 at 5:09am PDT\nئه‌م بابه‌ته 25627 جار خوێنراوه‌ته‌وه


هەفتەی داهاتوو تاقیکرنەوەکانی خولی دووەم دەستپێدەکەن | دەزگاى زارى کرمانجى\nلەسەرەتایی هەفتەی داهاتوو تاقیکردنەوەکانی خولی دووەمی خوێندن لەکوردستان دەستپێدەکەن بۆئەو قوتابییانەی کەوتوون و لەوەرزی یەکەم دەرنەچوونە.\nقوتابخانەکان لای خۆیانەوە خشتەی تاقیکردنەوەکانیان ئامادەکردووەو پێشتر لەکاتی وەرگرتنەوەی ئەنجامەکان، ئەم خشتەیەدراوە بەقوتابییان بۆئەوەی ئەو قوتابییەی کەوتووە بزانێت لەچ رۆژێک تاقیکردنەوەی وەرزی دووەم ئەنجامدەدات.\nلەم بارەیەوە مامۆستا خالید قادر، بەڕێوەبەری قوتابخانەی رەزانی بنەڕەتی تێکەڵاو لەرواندز،بەزاری کرمانجی راگەیاند " رۆژی یەکشەممە رێکەوتی ٩-٨-٢٠٢٠، تاقیکردنەوەکانی خولی دووەم دەستپێدەکەن، بۆئەو مەبەستە داوا لە قوتابییانی خۆشەویست دەکەین ئاگاداری رۆژانی تاقیکردنەوەی بابەتەکانیان بن هەروەک پێشتر ئاگادار کرابوونەوە کە لە دواوەی کارتەکانیان رۆژانی تاقیکردنەوەکان بۆ نوسراوە، وەهەروەها دووبارە پێان رادەگەینینەوە تەنها بابەتەکانی وەرزی یەکەم بخوێنن چونکە تاقیکردنەوە تەنها بۆ وەرزی یەکەمە.


وەڵات یەکەم ڕۆژی ساڵی تازەی بە چاندنی نەمام دەست پێکرد | JINGEWAN ژینگەوان\nHome ژینگه دارستان وەڵات یەکەم ڕۆژی ساڵی تازەی بە چاندنی نەمام دەست پێکرد\nژینگەوان: بەپێی هەواڵی هەواڵنێری ژینگەوان لە شاری بۆکان، ڕۆژی دووشەممه ڕێکەوتی ٣٠ ڕەشەمە لەگەڵ نوێ بوونەوەی ساڵی ٢٧١٧ کوردی ئەنجومەنی ژینگەپارێزیی وڵات لە شاری بۆکان، له داوێنی کێوی بەردەزەرد(بۆکان) به چاندنی ٥٠ نەمام ساڵی تازەی دەستپێکرد و به کردنەوەی ئاگری نەورۆز ساڵی نوێی پیرۆز ڕاگرت.\nلە بڵاو کراوەی ئەنجۆمەنی وەڵات سەبارەت بەم چالاکییە و بۆنەی نەورۆز هاتووە: ئەنجومەنی وڵات بەو بیرۆکەیە که ئینسانەکان له هەر رۆژێکی بۆنەداری مێژوویی و نەتەوەیی دەتوانن به خزمەت به ژینگه و وڵات ئەو رۆژانه بەرز ڕاگرن و له گەڵ نوێ بوونەوەی سروشت، ئاشت بوونەوە له گەڵی ساز بکەن و له ئەو دیاردانەی که دیاریی بێگانه بۆ وڵاتن و تەنیا لایەنی خراپیان هەیه بۆ سەر کۆمەڵگا و ژینگە خۆ بپارێزین ئەم چالاکییەی بەڕێوە برد.\nهەروەها لە درێژەدا هاتووە کە: ماوەی چەن ساڵه که له کاتی نەورۆزدا تەگەرسووتاندن و تەقاندنەوەی تۆقتۆقه وەک شتێکی باو خەریکه جێی خۆی دەکاتەوە که له ئەساسدا نه پێوەندی به نەورۆزی کۆنی کوردییەوە هەیه و نه له قازانج و بەرژەوەندی ژینگه و کۆمەڵگا دایه؛ جا بۆیه ئەنجومەنی ژینگەپارێزیی وڵات دەستی دا ئەم کارە پیرۆزه تا به پێشەنگایەتی، دژ به تۆقتۆقە و سووتانی تەگەر هەڵوێستی کردەوەیی بنوێنێت و له جێی کاری دژەژینگەیی دەستی دایە کارێک که له بەرژەوەندی و قازانجی ژینگه و کۆمەڵگا و وڵات دایه .\nئەنجۆمەنی وەڵای لە بۆکان\nPrevious article“سماقان” لە مەترسیی پرۆسەی ئەنفالی ژینگەدایە\nNext articleلە شاری شنۆ یەکەم ڕۆژی بەهار بە چاندنی نەمام لە داوێنی چیاکانی ئەو ناوچە دەستی پێ کرد


پسپۆڕان: ئازاردانی جنسی لە فێرگاکاندا نۆرمالیزە دەکرێ - Radio Sweden Kurdish - رادیۆی سوید Radyoya Swêdê | Sveriges Radio\nوێنە: JANERIK HENRIKSSON / TT\nپسپۆڕان: ئازاردانی جنسی لە فێرگاکاندا نۆرمالیزە دەکرێ\nبڵاو کرایه‌وه måndag 6 november 2017 kl 10.02\nزۆری فێرگاکانی سوید گێچەڵپێفرۆشتن و ئازاردانی جنسی نۆرمالیزە دەکەن. ئەمە بۆچوونی یەکێک لە پسپۆڕە دیارەکانی سویدە لەم پرسەدا.\nکاتیا ییلاندێر گودین پسپۆڕ لە بواری زانستی تەندرووستی گەل بە کەناڵی (P4 Malmöhus) دەڵیت ئەگەر چاوێک لەو کچانە بکەین کە بە فێرگای سەرتایی و ئامادەییدا تێپەڕیون، زۆربەیان شێوەیەک لە ئازاردانی جنسیان بینیەوە، جا یان خۆیان تووش بوون یان کەسێکی تریان بینیوە.\nکاتیا ییلاندێر کە زیاتر لە ٢٠ ساڵە لەم پرسە دەکۆڵیتەوە هەروەها لە وتارێکدا لە گۆڤاری زانستیی جێندێر ئەند ئێدیوکێیشن (Gender and education) باس لە کچێکی خوێندکاری ئامادەیی دەکات، کە ماوەیەکی دورودرێژ لە لایەن خوێندکارێکی ترەوە ئازاری جنسی دراوە. سەرەڕای ئەوەی کە کچەکە چەندین جار لای مامۆستاکان و بەڕیوەبەری خوێندنگاکە شیکایەتی لەو خوێندکارە کردبوو، بەڵام سووکایەتییەکان هەر بەردەوام بوون. بەڕێوەبەرایەتی فێرگاکە ڕەفتاری کوڕە خوێندکارەکەیان بە مندالانە لە قەڵەم دا و پێشنیاریان کرد کچەکەش لەگەڵ ڕاوێژکاریی کۆمەڵایەتیی فیرگاکە پەیوەندی درووست بکات.\nبە گوێرەی ڕاپۆرتەکە کەمیی ئاستی زانیاریی کارمەندەکانی فێرگاکە لە بارەی ئازاردانی جنسی و نەبوونی بەرنامەیەکی تایبەتی بۆ پێشگرتن لەم ڕووداوانە، بووەتە هۆی بەردەوام بوونی ڕووداوەکە.\nبە پێی وتەکانی کاتیا ییلاندێر، فێرگاکان بەم شێوە لەگەڵ گرفتەکانی ئازاردانی جنسی مامەلە دەکەن و ئەمەش دەرئەنجامی جیددی لیدەکەوێتەوە. بۆ نموونە، ئازاردانی جنسی بەرامبەر بە کچان دەتوانێ کێشەی دەروونی خەمۆکی لەگەڵ خۆی بهێنێ، یان هەستی بڕوا بەخۆبوونیان لاواز دەبێ و خۆیان بریندار دەکەن.\nئازاردانی جنسی کاریگەریی نەرێنیی زیاتر لە سەر کچان دادەنێت، بە رای کاتیا ییلاندێر گۆدین لەبەر ئەوەی کە کچان بە شیوەی جۆراوجۆر و زیاتر لە کوڕان ڕووبەڕوی ئازاردانی جنسی دەبنەوە.\nبە پێی یاسا دەبێت فێرگاکان پێش بە ئازاردانی جنسی بگرن و نەریتی کاری کارمەندەکان بۆ مامەڵەکردن لەگەڵ ئەم پرسە ڕوون و دیار بێت. چاوەدێری بەرزی حکوومەت لە بواری هەڵاواردندا (DO) بۆ چاوەدێریکردنی ئەم پرسە ڕاسپێردراوە.\nیاساناس کارل لیند دەڵێت زۆربەی کاتەکان مامۆستاکان ئەم رەفتارانە وەکو سووکایەتی و ئازاردانی جنسی نابینن، بەڵکوو پێیان وایە کە ڕەفتارێکی ئاساییە لە نێوان خوێندکارەکاندا، بەڵام لە ڕاستیدا، ئەوەی کە ئەوان دەیبینن ئازاردانی جنسییە.\nدرێژەی هەواڵ بەڕیوەیە....!


ئاژانسی وزه‌ی جیهانی: وەستانی نەوتی كوردستان زیان بە ئەوروپا دەگەیەنێ\n2017/10/13 | 21:17\n(هەواڵ كوردستان)- ئاژانسی وزه‌ی جیهانی له ڕاپۆرتی مانگانه‌ی خۆیدا سه‌باره‌ت به ئه‌گه‌ره‌كانی وه‌ستانی نه‌وتی كوردستان رایدەگەیەنێ كه وڵاتانی ئه‌وروپی زیانێكی زۆریان پێ ده‌گات له ئه‌گه‌ری وه‌ستانی نه‌وتی كوردستان، بەتایبەتی وڵاتی ئیتاڵیا.\nئاژانسی وزه‌ی جیهانی لە ڕاپۆرتی مانگانه‌ی خۆیدا بڵاوی كرده‌وه ئه‌و نه‌وته‌ی كوردستان كه بۆڕییه‌كانی بە توركیادا تێده‌په‌ڕن، هه‌ر كاتێك بوه‌ستێنرێ، ئه‌وا چه‌ند وڵاتێكی ئه‌وروپا زیانیان پێ ده‌كات، به تایبه‌تی ئیتاڵیا.\nڕاپۆرته‌كه ڕایگه‌یاندووه كه هه‌ندێك پێیان وایه ته‌نها هه‌رێمی كوردستان زیانمه‌ند دەبێت له ئەگەری وەستانی نه‌وتی كوردستانەوە، به‌ڵام زیانه‌كه نه‌ك هه‌ر بۆ كوردستان، به‌ڵكو بۆ وڵاتانی دیكه‌شه.\nهه‌روه‌ها ڕاپۆرته‌كه ئه‌وه‌یشی ده‌رخستووه جگه له وڵاتی ئیتاڵیا، چه‌ند وڵاتێكی دیكه‌ش هه‌ن كه كڕیاری نه‌وتی كوردستانن، ئه‌وانیش یونان و كڕواتیا و ئیسپانیا و ئیسرائیلن.


راستی تەزویر ناکرێت. ئەوەی کە سیاسیەکان هەندێکجار درۆ دەفرۆشن بەخەڵک، هەواڵێکی تازە نیە!\nسەردەمانێک مەبەست لەدرۆی سیاسی لەکوردستان بۆ خولقاندنی تێڕوانینێکی درۆ بوو لە دەستبەسەرداگرتن و مۆنۆپۆڵکردنی دەسەڵات. بەڵام درۆکانی نەوەی نوێ ئەم هێزە تازەیەی دروست بووە (کەهێشتا گومانی جدی لەسەر پاک بوونی پەرێزی هەیە)، جیاوازە!\nکاتێک کە سیاسەت وەک زۆرانبازی لێدێت، کۆمەڵگا باجەکەی دەدات!\nسیاسەتمەداری بەریتانی (کریس هیۆن)، کەوت، بەڵام کەوتنێکی گەورە وەک ئەوەی چۆن بینایەک لەسەر لم دروست کرابێت دەکەوێت، لەگەڵیشیدا (فیکی برایسی) ژنە تەڵاقدراوەکەیشی کەوت، ئەو کەسێک بوو رۆژێک لە رۆژان پاڵێوراوبوو بۆ پۆستی جێگری سەرۆکی پارتی لیبراڵی دیموکراتی.\nئەم بەرێزانە کاڵفامی سیاسییان بە رێژەیەکە پەییان بەوە نەبردوە بونی ٥٦ کاندیدیان دەبێت هەبێ نەک ٥٠، ئێستاش پەنجا کاندیدەکەیان بووە بە ٤٦ بەهۆی خۆ کشانەوەی هەندێکیان و تێشیاندایە تەنها بۆ پڕکردنەوەی کۆتای ئافرەت دایان ناوەو کەمپەین ناکەن\nئەو سیاسیە نە دزی کردبوو نە کەسیشی کوشت بوو، بەڵکو تەنها تاوانی ئەوەبوو سەرپێچی یاساکانی هاتووچۆی کردبوو، رۆژێکیان سەرخۆش بوو ئۆتۆمبێلی لێخوریبوو، بەڵام پێش ئەوەی پۆلیسەکەی هاتووچۆ بگاتە لایان قەناعەتی بە ژنەکەی کردبوو " ئەمە پێش تەڵاقدانەکە" کە لەشوێنی شۆفێرەکە دابنیشێت و وانیشان بدات ئەو شۆفێر بوە، بەڵام ژنەکە کاتێک کە بۆی دەرکەوت کە مێردەکەی خیانەتی لێکردووەو عەشیقەیەکی هەیە، داوای جیابونەوەی لەمێردەکەی کردوو لای پۆلیسیش دانی بەوەدا نا کەمێردەکەی بەسەرخۆشی ، ئۆتۆمبێلەکەی لێخوریوە، بۆیە هەردوو کیان لە شکۆمەندی دنیای سیاسەتی بەریتانی کەوتن و هەر یەکێکیان بە هەشت مانگ زیندانیکردن حوکمدران.\nبەم شێوەیە سیاسیەکە کەوت چونکە درۆی کرد. ئەم هێزە تازەیەی کە دروست بووە تائێستا چەندین درۆی گەورەو هەڵوێستی پارادۆکسانەی پێچەوانەی هەڵوێستی رۆژی پێشتری ئەنجام داوە. کە تازەترینیان مژدەی بوونی بەرێز شاسوارە وەک کاندیدی لیستی نەوەی نوێ بۆ پۆستی سەرۆکی حکومەت لە دەرەنجامی سەرکەوتنیان لە هەڵبژاردنی ۳٠ی ئەیلولی پەرلەمانی کوردستان.\nهەرکەسێک ئەگەر تۆزقاڵێک سەروکاری لەسیاسەت دەربچێ، زانیاری ئەوەی هەیە کە بۆ بوون بەسەرۆک وەزیران و بردنەوە لە پەرلەمانی کوردستان پێویستت بە بردنەوەی ٥٦ کورسی هەیە. واتە ٥٠+۱ ی کۆی ۱۱۱ کورسیەکەی پەرلەمان. ئەم بەرێزانە کاڵفامی سیاسییان بە رێژەیەکە پەییان بەوە نەبردوە بونی ٥٦ کاندیدیان دەبێت هەبێ نەک ٥٠، ئێستاش پەنجا کاندیدەکەیان بووە بە ٤٦ بەهۆی خۆ کشانەوەی هەندێکیان و تێشیاندایە تەنها بۆ پڕکردنەوەی کۆتای ئافرەت دایان ناوەو کەمپەین ناکەن ( رۆژی سوێند خواردنەکەش ٤٠ بۆ ٤۲ یان ئامادەبون).\nمرۆڤی موسوڵمان کاتێک درۆ دەکات زیانی بۆ خۆی و ئیمانەکەی هەیە لەقیامەت دا، بەڵام سیاسی کە درۆبکات ماڵ وێرانی بۆ میللەت لێدەکەوێتەوەو کۆمەڵگا باجەکەی دەدات.\nرۆژنامەگەری سەربەخۆو ئازادیش وەک دەسەڵاتی چوارەم بەشێکی لۆمەکردنی بەردەکەوێت، ئەوان کاتێک هەست بەبونی ئەم هەمو پارادۆکس و درۆیەی سیاسیەکان دەکەن بۆچی خۆیان ئەبوێرن و خۆیان لە قەرەی نادەن!


زایینی: ٠٦-١٢-٢٠١٧ - هەتاوی: ١٣٩٦/٠٩/١٥ - ٢٠:٠٤ تاران قه‌باره‌ی فۆنت:\nڕووداوە سروشتییەکان لەڕووی مرۆیی و خەسارەتەکانەوە ناخهەژێنەرن؛ هەوڵی دەوڵەتانی دونیا بۆ پێشگرتن و چارەسەریی لە کاتی ڕووداوەکاندا خزمەتی زۆر بە خەڵک دەگەیەنێت، بەڵام بەداخەوە لە کوردستان بەهۆی هەبوونی ڕێژیمی دژەمرۆیی کۆماری ئیسلامی ڕاستییەکان زۆر جیاوازترن؛ چونکە دەوڵەت لێرەدا نەک کاری بۆ پێشگرتن یان چارەسەریی یان گەیاندنی یارمەتی نەکردووە، بەڵکوو بە زۆر شێوەش دژایەتی ڕاستەوخۆ کردووە.\nئەگەر باسی بەرنامەی دەوڵەت بۆ پێشگرتن لە بواری ڕووداوە سروشتییەکان بکەین، دەبینین دەوڵەت وێڕای کەمکاری تاوانباریشە، بۆ نموونە لە ڕووداوی بوومەلەرزەی پارێزگای کرماشان، بینا خزمەتگوزارییەکان وەکوو: نەخۆشخانە و قوتابخانەکان بەر لە هەر شوێنێکی‌تر ڕووخاون و زیانیان پێ گەیشتووە، لە کاتێکدا دەبێ ئەو شوێنانە بە ستانداردی زۆرباش دروست بکرێن، بەڵام دیارە دەوڵەت لەو بوارەدا زۆر تاوانبارە. جیا لەوە پڕۆژەکانی حکوومەتی وەکوو "مەسکەنی مێهر" یەکێکی‌تر لە کەمکارییەکانی حکوومەت لەو بوارەیە، کە زۆرترین خەساریان پێگەیشتووە.\nلە هەموو جیهاندا دوای ڕوودانی ڕووداوێکی لەم چەشنە، بەرنامەی ڕزگارکردنی خەڵک و هاوکاری کردنیان کاریگەرییەکی زۆری لەسەر کەمکردنەوەی زیانەکان هەیە، بەڵام هەر لە یەکەمین ساتەکانی ڕوودانی کارەساتی بوومەلەرەزەکەی پارێزگای کرماشان، بەرنامەی دەوڵەت بۆ پەردەپۆش‌کردنی ڕووداوەکە گەورەترین زیانی بە ناوچەی بوومەلەرزەلێدراو گەیاند، چونکە لەسەر بنەمای گەورەیی ڕووداوەکە و ئاماری خەسارەتەکان و ڕووبەری ناوچەی خەساردیتوو دەکرێت بەرنامەی پێویست بۆ ڕزگارکردنی خەڵک و گەیاندنی یارمەتی پێویست دابنرێت.\nدەوڵەت بەهۆی ڕوانگەی ئەمنییەتی بۆ ناوچەکە نەیدەویست ڕاستی ڕووداوەکە ئاشکرا بێت، هەر بۆیەش گەورەترین مەبەستی بەئەنقەستی ڕێژیم بۆ خزمەت نەکردن یان ڕزگارکردنی بەشێوەی پێویست بەو شێوەیە ئاشکرا بوو؛ بەڵام کاتێک بەهۆی تۆڕە کۆمەڵایەتییەکانەوە گەورەیی کارەساتەکە دەرکەوت و شەقامی کوردی هەر زوو لە نییەتی ڕێژیم بۆ دژایەتی کردنی ئەو ناوچە ئاگادار بوویەوە، گەل دەستی دایە حەماسەی گەیاندنی هاوکارییەکان، بەڵام هەر زوو هەواڵ و ڕاپۆرتی وەها بڵاو بوونەوە کە سپای پاسداران و ڕێژیم بۆ دزینی یارمەتییەکان و هەمبار کردنیان لە بنکە نیزامییەکان هەوڵیان داوە، ئەم جۆرە دژایەتی کردنە تەنیا لە رێژیمی تێرۆریستی کۆماری ئیسلامیی ئێران دەوەشێتەوە و لە هیچ شوێنێکی‌تر نەدیتراوە یارمەتی خەڵک بۆ لێقەوماوان بدزرێت ئەویش لەلایەن حکوومەتەوە.\nئێستا دوای تێپەڕبوونی ماوەیەکی زۆر لە ڕووداوەکە، خەڵکی ناوچەکە لە زۆر ڕووەوە لە ژێر گوشاردان و سەرمای زستان و باران لەلایەک، نەبوونی خانوو یان تەنانەت لە هەندێک شوێن خێوەتیش لەلایەکی‌تر خەڵکی نیگەران کردووە.\nلە کاتێکدا زستانێکی سەخت لە پێشدایە، نەبوونی پلانێکی دیاریکراو لەلایەن ڕێژیمەوە بۆ دروست کردنەوە و بووژاندنەوەی ناوچە، نیگەرانی خەڵکی دووهێندە زیاد کردووە. لەو نێوەدا هەندێک یارمەتی سنوردار، کە چەندی دەگات بە دەستی خەڵکی زیان‌بەرکەوتوو ئەویش جێگەی گومانە، لەلایەن ڕێژیم و دەزگای ڕاگەیاندنی حکوومەتیەوە گەورە دەکرێتەوە، ئەگەر لەگەڵ ڕێژەی هاوکاریی ڕێکخراوەکانی تێرۆریستی سەر بە ڕێژیم لە ناوچەدا بەراورد بکرێت، دەبینین کە چۆن سامانی وڵات لە خەڵکی ئێران و کوردستان دەدزرێت و بەو ڕێکخراوانە دەدرێت.\nلە کاتێکدا لێقەوماوانی بوومەلەرزەکە باسی نەبوونی سەرەتاییترین پێداویستییەکانیان دەکەن و ئەگەر خەڵکی خۆبەخش نەبایە، ئێستە لە بارودۆخێکی زۆر خراپدا بوون، ڤیدیۆیەکی حەسەن نەسروڵڵا، ڕێبەری ڕێکخراوی حیزبوڵڵای لوبنان کە پێشتر بڵاو بووەتەوە، دەبینین کە چۆن بە ئاشکرا باس لە زۆربوونی ڕێژەی هاوکاریی ئێران دەکات و بەو شێوەیە دڵنیایی تەواو دەدات لە سەرفکردنی هەموو تێچووە سەربازی و لۆجستیکییەکان و مووچەی ئەو ڕێکخراوەیە لەلایەن ڕێژیمی ئیسلامییەوە.\nئەگەر تەنیا مووچەی یەک مانگی هێزێکی وا گەورە بە نموونە وەرگرین کە یەک قەڵەم لە هەزاران قەڵەمی خەرجییەکانە، دەبینین میلیۆنان دۆلار دەکات، کە دەتوانێ نەک ناوچەی بوومەلەرزەلێدراو ئاوەدان بکاتەوە، بەڵکوو دەتوانێت زۆر پارێزگاری‌تر کە ئەگەری ڕوودانی بوومەلەرزە تێیدا زۆرە بە جۆرێک بونیات بنرێتەوە کە لە بەرانبەر ئەو ڕووداوانەدا کەمترین زیانیان پێ بگات، بەڵام وەک دیارە ڕێژیمی کۆماری ئیسلامیی، هاوکاری کردنی ڕێکخراوە تێرۆریستییەکانی بەلاوە گرینگتر بووە نەک هاوکاری کردن و چارەسەر کردنی گرفتی خەڵکی کوردستان و ئێران بەگشتی.\nهەر بۆیەش جارێکی‌تر بۆ خەڵک ڕوون بوویەوە کە هەتا ئەو کاتەی ڕێژیمی ئیسلامیی ئێران هەبێت، سامان و داهاتی ئەم وڵاتە بۆ تێرۆر و تێرۆریستان و پێداویستییەکانی ئەوان دەبێت و وێرانی و دواکەوتوویی و نەبوونی و هەژاری بۆ وڵات و هاونیشتمانیان.


دە رمانی جۆانکاری لووت – گه شتیاری ۆ ده رمان آریا\nدە رمانی جۆانکاری لووت\nزۆر به ی اندامانێک که له سه ر عه رزدا ئه ژین , شیوازی لووتی خۆیان پێ جۆان نیه و یا کێشه ی هه ناسه یان هه یه, به لام پێان خۆشه که لووتی خۆیان عه مە ڵیاتی جوانکاری له سه ری بکه ن.تاران تاقانه شاری جیهانه که به ناوه ندی جوانکاری لووت ناسڕاوه،هه ر ساڵه ڕه قه می 80 هه زار عه مه لیات بو جوانکاری لووت له ۆلاتی ایران به جۆانی به ریۆه ده ده چِت، ولاتی تاران دووکترۆ و پزیشکی زوڕ ته وانمه ندی تێدایه که به باش ترین شێوه ام جور عه مه لانه انجام ده ده ن. عه مه ل کردنی لووت به و شێوه که خۆتان له سه ری سوۆر ده بنۆ پێتان جۆانه به رێوه ده چێت، دووکتران و پێزیشکان موته خه سس عه مه لی جۆان کردنی کومپانی ایمه رأی و نه زه رو هوۆیان ئه وه ێه که له باش ترین تکنۆلۆژی جیهان دا استیفاده بکه ن.\nعه مه لی جۆان کڕدنی لووت به دوو شێوه به رێوه ده چیت ـ عه مه لی جوان کردنی کڕاوه و عه مه لی جۆان کردنی به ستراۆ، هه موو ئه م چتانه به شه رایتی خوتان به ستگی هه یه که یه که م جاره عه مه لی ده که ن یا دووهه مین و یان سێ هه مین جار…\nشێۆازە رایجەکان عەمەلی لووت:\nعه مه لی جۆان کڕدنی لووت بۆ یه که مین جاڕ\nئه م عه مه له بو ئه ندامیک به ڕیوه ده چێت که تا ئیسته هه رگیز عە مە ڵی جۆان کردنی لووت یان نه بووه وه ئه مه ئه وه لین عه مه لیانه، عه مه لیات ئه وه لیه له دوو به خش دایه ساز کردنی شێوه یک جوان له لووت و لابردنی کێشه ی هه ناسه بۆ اندامانێک که کێشه ێ لووتیان هه یه، له یه که م عملیات زوربە ێ له و کێشانه ێ که له استقانه کان یان غۆزڕووفه کان هه یه به ۆ شێۆازه که خۆت دڵت له سه ڕیه عه مه ڵ ده کریه و هه موو کێشه ێ له یه ک یان دوو ساعه ت له عه مه لیاتی جوانکاری بۆتان جێ به جێ ده کرێت.\nعه مه لیاتی دووهه می جوانکاری لووت\nئه م عه مه لیاته بۆ اندامانێک جێ به جێ ئه بێت که له عه مه لی یه که م هه ندێ کێشه یان بۆ ساز کڕاۆه و ڕنگه که بۆ دووهه م جار بێنه ۆه لای دووکترۆ کێشه ی خۆیان چاڕه سه ڕ بکه ن , دووکتۆر سه یری لووتی ئه ۆ ئه ندامه ده کات که استقان یان کێشه هاێ دیکه ی بۆ پێش نه هاتۆێت ۆ ئه بێ چاره سه ر بکڕێت , ئه م عه مه لیاته به ـ پڕۆسیجڕ ـ ناسڕاوه و له چۆار ساعه ت جێ به جێ ده بێت.\nڕینۆ پڵاستیی ڵە وڵاتی ئیڕان\nئیڕان به ناوه ندی عه مه لی جوانکاری لووت له جیهان ناسڕاوە، له ئیڕان ئه ۆ اندامانه که عه مه لیاتی جۆانکاری لووت ئه نجام ئه ده ن هه ۆت به رابه ر وڵاتی آمریکایه،ژنان ۆ پیاۆان ئیڕان له بیست ساڵ پێشه وه زۆرتر له هه موو کات حه زیان له وه یه که عه مه لیاتی لووت ئه نجام بده ن،به ۆ بۆنه که له ئیڕان دا زۆربه ی له ئه ندامان شیۆازی لووت یان به نسبت خه لکی خاورمیانه ناحزتڕه و پێان خۆشه جۆانی که ن , خه ڵکی ئێڕان لووت یان شێۆازی ڕۆمی هه یه و به ڵام چاۆ و ده م یان زۆر جوان تره ,فره که س وا ده زانن ئه م آمار که گیڕاوه به ۆ بۆنه وه هه س که ژنانی ئیڕان لباسان پۆشراو ده که نه به ریان و حێجاب یان هه یه وه ئه م مه سله بوه به هۆی ئه وه که زورتر حه ز له ڕینۆ پلاستی که ن, پێمان وایه که چۆن لێباسان به سڕاۆ له به ر ده که ن ,تۆاۆ جوانیان له ده موچاۆیانه که کی جۆانتره , به س فکریان له بان لووت دا ده نن, به م بۆنه بوو که دووکتران و موته خه سس ئێرانی کان زۆرتر به م عه مه لیات جۆانکاری مه شغوول بوون. هه زاران عه مه لیاتی جۆان کاری لووت له ئیڕان به رێۆه ده چێت وه دووکتران ئیڕان له م نۆع عه مه لیاته زۆر پیرۆز و به رێۆه چووگن. دووکتڕانه که مه شغوولی کاڕی ڕاینۆپلاستین له ناۆ رۆژدا ده تۆانن چه ند جار عه مه لیاتی ڕاێنۆ پلاستی ئه نجام بێده ن.دووکتڕانی موته خه سس ئیڕانی له جیهان دا زۆرتر له ئه ندامانی دیکه ناسڕاۆن و ناۆدار، هه ر چی ساڵه زۆربه ی له خه لک له ولاتی خارجی بو ئیڕان دێن تاکوو وه ک ئه ندامانی دیکه لووت یان عه مه لیات له سه ری ئه نجام بده ن وه ئه م عه مه لیاته له لایان که سانی مه شەوور به رێوه ده چێت.\nهه زینه ی ڕینۆپلاستی له ئیڕان\nعه مه لیاتی لووت له ئیڕان زۆر به ئاسایی جێ به جێ ده بێت و موە فە قیه ت زۆری له گه ڵ هه یه , جێا له ۆ به حسه پاڕه که یشی زۆر که مه ۆ بۆ ئه ندامان مۆتە قازی به نرخه , هه زینه ی ژیان له ولاتی ئیڕان زۆر له خۆاره وه بۆ بۆنه و به ئاسایی ده تۆانن کارو ئیشی دووکتری خۆتان به نرخ که م وه ربگڕن.\nپه یۆه ندی له گه ڵ ئیمه بۆ ئه نجامی عه مه لیات لووت.\nNose Reshaping Testimonial Videos\nئەۆ دەرمانە وا ئەتانە ۆێ(جۆانکاری-بێ عەمەل)بیدۆزنەۆ ،هەر لەسەر خەت\nهاۆرێ ٢٤ ساعەتە\nلە ٢٤ ساعەتە هاۆرێن لەگە ل نەخۆش و هە مراهی\nدووکترەکان بێ پارە راۆێژی پزێشکی تان دەکەن\nزۆرتر کردن بنگیری کان لە تەرێق تلێفۆن . پەیۆەندی ڤیدیوویی،ۆاتس آپ و....


وەزارەتی پێشمەرگە: ھێزەكانی عێراق ناتوانن ناوچە جێناکۆکەکان بپارێزن – Esta News\nئەمڕۆ شەممە، جەبار یاوەر ئەمینداری گشتی وەزارەتی پێشمەرگەی حکومەتی ھەرێمی کوردستان بە دەنگی ئەمریکای راگەیاند، ئەگەر حکومەتی عێراق ڕەزامەند بێت دەتوانین کێوماڵی ئەو ناوچانە بکەین کە داعشی لێیە، لەبەرئەوەی ئەو ناوچانە ناوچەی جێناکۆکن، پێشتر ھێزی کوردستانی لێبووە.\nدەشڵێت، بەھۆی ئەوەی لە ساڵی ٢٠١٧ەوە پێشمەرگە لەو ناوچانە کشانەوە تا شەڕێکی خوێناوی گەورە دروست نەبێت، بێگومان ئێستا ئەو ناوچانە بۆشایین ناتوانن ھیچ چالاکیەکی سەربازی لەو ناوچانە ئەنجام بدەن لەبەر ئەوە ئێستا ئەوان ھەوڵدەدەن بۆ ئەوەی بەھاوبەشی لەگەڵ عێراق بچن کۆتایی بە بونی داعش بھێنن.\nئاماژەی بەوەشداوە، ھێزەکانی عێراق توانای پڕکردنەوەی ئەو بۆشاییەیان نیە، ھەروەھا توانای کۆنترۆڵکردنیان نیە، بەھۆی ئەوەی ئەو ھێزانە جۆراو جۆرن، جگە لەوەی شارەزای جوگرافیای ناوچەکەیان نین.\nجەبار یاوەر ئەوەشی خستەڕوو، “لە ھەموو کۆبونەوەکانمان لەگەڵ حکومەتی فیدراڵی عێراق داوای ئەوەمان کردووە بەتایبەتی کە ئێمە دوو لیژنەی باڵامان ھەیە لیژنەی باڵای ھەماھەنگی لە وەزارەتی پێشمەرگە وە لیژنەی باڵا بە فەرماندەیی ئۆپراسیۆنە ھاوبەشەکانی عێراق ئەو ناوچانەی بۆشایی ئەمنییان ھەیە بە ھێزێکی ھاوبەش لە ھێزەکانی پێشمەرگە و ھێزەکانی عێراقەوە پڕبکرێنەوە و ئامادەین کە ئۆپراسیۆنی ھاوبەشی سەربازی ئەنجام بدەین”.\nلەبارەی کاری ھاوبەشی نێوان پێشمەرگە و سوپای عێراق، ئەمنیداری گشتی وەزارەتی پێشمەرگەی حکومەتی ھەرێمی کوردستان باسی لەوەشکرد، تا ئێستا توانیویانە دوو ھەنگاو بنێن، ھەنگاوی یەکەم ئەوەیە کە ناوەندی ھەماھەنگییان دامەزراندووە کە لە ئێستادا شەش ناوەندی ھەماھەنگی ھەیە. دووەم، ھەماھەنگی دەکەن لە بابەتی ھەواڵگری و زانیاری سەبارەت بە داعش، جگە لەوەش ئاسانکاری بۆ تێپەڕبوونی ھێزە عەسکەرییەکان، ھەروەھا ئەگەر داواکراوێک ھەبێت لە ھەر ناوچەیەکی عێراق دەتوانن ئاڵوگۆڕی داواکراوەکان بکەن.\nوتیشی، “خاڵێکی تریش ئەوەیە کە دوو لیوای ھاوبەش دروست بکەین، کە لە سوپای عێراق و پێشمەرگە پێکبێت و تێکەڵ بن، ئێستا ئەو دوو لیوایە لە مەشقدان ، لیواکەی پێشمەرگە لە مەشقدایە لە وەزارەتی پێشمەرگە لیواکەی تریش لە مەشقدایە لە عێراق”.\nجەبار یاوەر ئاشکرای کرد، ە دوای کشانەوەی پێشمەرگە لە ناوچەکانی کەرکوک، دیالە، ھەولێر، موسڵ، سەڵاحەدین، بۆشایی دروست بوو، ھێزەکانی عێراق توانای پڕکردنەوەی ئەو بۆشاییەیان نیە، ھەروەھا توانای کۆنترۆڵکردنیان نیە.\nلەبارەی ئەنجامدانی ھێرشی داعش بۆ سەر ھێزەکانی پێشمەرگە، ئەمنیداری گشتی وەزارەتی پێشمەرگەی حکومەتی ھەرێمی کوردستان وتی، ” ھۆکاری ئەوەی داعش لەم ماوەیەدا ھاتووە رووی لە ھێزەکانی پێشمەرگە کردووە بۆ ئەوە دەگەڕێتەوە کە ھێزەکانی عێراق لەم ماوەیەدا کۆمەڵێک ئۆپراسیۆنی گەورە (کێوماڵکردنێکی) گەورەی لە پارێزگاکانی دیالە و سەڵاحەدین و موسڵ ئەنجامدا، لەبەر ئەوە ئەو تیرۆریستانە دوورکەوتنەوە لەو ناوچانەی عێراق ھاتونەتە ئەمبەر پەلاماری ھێزی پێشمەرگەی کوردستان دەدەن، وە ئەو ھەلەشیان قۆستۆتەوە کە ھێشتا حکومەتی نوێی عێراق دانەمەزراوە و کێشە لەنێوان لایەنە سیاسیەکاندا ھەیە ئەوان دەیانەوێت ئەوە بقۆزنەوە و خۆیان پیشان بدەن کە ئەوان ھەن”.\nلەبارەی گەیشتنی کامێراکانی چاودێرییەوە بەدەست ھێزەکانی پێشمەرگە، جەبار یاوەر ئاماژەی بەوەدا، “کامێرای حەراری، لەلایەن ھاوپەیمانانەوە نەدراوە بە پێشمەرگە، زۆر بەکەمیش دەستدەکەوت، ئەگەر دەستیش بکەوێت زۆر گرانە، بەڵام ئێستا بە سوپاسەوە بۆ سەرۆکایەتی ھەرێم، پێش ماوەیەک لیژنەیەکی سەرۆکایەتی ھەرێم و وەزارەتی پێشمەرگە سەردانی ھەموو بەرەکانی جەنگییان کرد، ھەموو پێداویستییەکانی پێشمەرگەیان نوسیووە یەکێک لەوانە ئەو کامێرای چاودێرییەیە کە بڕیار وایە ھەفتەی داھاتوو بگاتە دەست ھێزەکانی پێشمەرگە بۆ ئەوەی دابنرێت لەو پێگەیانە بۆ چاودێری کردنی دەوروبەرییان”.\nلەبارەی ئەو ھەواڵەی فەرمان بە پێشمەرگە نەکراوە تەقە لە چەکدارانی داعش بکەن، جەبار یاوەر ئەمنیداری گشتی وەزارەتی پێشمەرگەی حکومەتی ھەرێمی کوردستان رەتیکردەوە و وتی، “ئەوە شتێکی راست نیە، یانی چۆن دەبێت دوژمنەکەت بێت و تەقەی لێنەکەیت، یانی خۆ ناوەستیت تا بتکوژێت، لەبەر ئەوە بەھیچ جۆرێک فرمانی لەوجۆرە نیە کە تەقە لە داعش نەکرێت”.\nئەمە لەکاتێکدایە، دوای دووبارە بوونەوەی ھێرشەکانی داعش بۆسەر ھێزەکانی پێشمەرگە و سوپای عێراق لەچەند رۆژی رابردوودا، ھەر ئەمڕۆ بە ئامانجی گفتوگۆکردن لەبارەی ھەماھەنگی کردنی نێوان ھێزە ئەمنییەکانی عێراق و ھێزەکانی پێشمەرگە لەو ناوچانەی پاراستنی ئاسایشییان بۆ ھەردوولا گرنگە تا پلانێکی نوێ بۆ روبەڕوبوونەوەی داعش دابنێن، شاندێکی وەزارەتی پێشمەرگەی ھەرێم گەیشتنە بنکەی سەرەکی ئۆپراسیۆنە ھاوبەشەکان لە بەغدا.


کوردیپێدیا - کەنەکە: پەلامارەکانی دەوڵەتی تورک بۆسەر باشور بە توندی ئیدانە دەکات\n📝 کەنەکە: پەلامارەکانی دەوڵەتی تورک بۆسەر باشور بە توندی ئیدانە دەکات | پۆل: بەڵگەنامەکان | زمانی بابەت: 🏳 کوردیی ناوەڕاست\nکەنەکە: پەلامارەکانی دەوڵەتی تورک بۆسەر باشور بە توندی ئیدانە دەکات\nحکومەتی عێراقی فیدڕاڵ\nپەرلەمان و حکومەتی هەرێمی کوردستان (باشوور)\nبۆمبارانی چەندبارەی خەڵکی سڤیلی کامپی پەنابەرانی مەخمور و ناوچەکانی شەنگال لەلایەن دەوڵەتی تورکیاوە\nوەک دەزانرێ کورد گەلێکن ئەمڕۆ زیاتر لە 50 میلیۆن کەس دەبن و تەنها لە بەشی تورکیادا نزیکەی 25 ملیۆن کەسن، ئەوا بۆ زیاتر لە 40 ساڵە، بۆ گەیشتن بە مافە ڕەواکانیان لە تێکۆشان و ململانێیەکی سەختی چەکدارانە و مەدەنیانەدان، خەباتەکەیان لە پێناو دەستەبەرکردنی مافە نەتەوەیی و کلتورییەکانی خۆیان لە دژی دەوڵەتی تورکیا لە ناو شەڕێکی نەخوازراودان، کە لە ئەنجامیدا زیاتر لە 50 هەزار خەڵکی بوونەتە قوربانیی، بە دەیان هەزار مرۆڤ بریندار و بێ سەروشوێن بوون، ڕێژەیەکی زۆریان خەڵکی سڤیلن.\nئەم پرس و کێشانە تا ئەمڕۆش درێژەیان هەیە و بەشێوەیەکی ستوونی هەڵکشاوە و پەرەی سەندووە، هەروەها بەردەوام ئاڵۆزتر دەبێت و هەردەم ڕێگاچارەکانی ئاشتییانە لەلایەن دەوڵەتی تورکیاوە ئاستەنگ دەکرێن، حکومەتی ئەردۆغان لە بری چارەسەری ئاشتیانە پەنا بۆ شەڕ و کوشتار دەبات، لە ئێستادا بەو هۆیەوە وڵاتانی دراوسێی تورکیاش لەو ئاڵۆزیانەوە گلاون و شەڕ و نائارامی ناوچەکەی داپۆشیوە، هێزە چەکدارەکانی تورکیا سنوری وڵاتانی تری ناوچەکەیان بەزاندووە و سەروەریی یاسا و پرەنسیپە نێودەوڵەتیەکان و مافەکانی مرۆڤیان پێشێلکردووە.\n- لە تازەترین دەستدرێژی و هێرشیدا، شەوی 14و15ی ئەم مانگە، فڕۆکە جەنگیەکانی دەوڵەتی تورکیا 81 جار هێرشیان بۆ سەر ناوچە جیاجیاکانی هەرێمی کوردستان – عێراق کرد و خەڵکی سڤیلی ئەو دەڤەرانەی کردە ئامانج، لە نێو ئەوانەدا بۆ چەندەمین جار کەمپی پەنابەرانی مەخموری کردە ئامانجی هێرشەکانی، ئەو کامپەی کە دەیان ساڵە بە هەزاران ئاوارەی ناوچەکانی باشوری ڕۆژئاوای تورکیای لەخۆوە گرتووە و هەروەها لەژێر پاراستنی ڕێکخراوەکانی سەر بە نەتەوەیەکگرتووەکاندایە، کە خۆی لە بنچینەدا بە هۆکاری شەڕ و نائارامیەوە ناوچەکانی خۆیان جێهێشتووە و دەربەدەر بوون، لە هەمانکاتدا ئەوا بۆ ماوەی ساڵێکە لەلایەن دەسەڵاتی هەرێمی کوردستانەوە ئابلۆقەیەکی ئابووری بەسەریاندا سەپێنراوە.\nئامانجێکی دیکەی بۆمبابارانەکە بۆ سەر ناوچەی شەنگال و دەوروبەری بوو، کە تیایدا جگە لە شوێنی نیشتەجێی خەڵکانی سڤیل نەخۆشخانەیەک کرایە ئامانج و زیانی زۆری ماددی بە بینایەکە کەوت و چوار لە نەخۆشەکانی بە سەختی بریندار بوون، شەنگال ناوچەیەکە زۆرینەی خەڵکەکەی کوردی ئێزیدی باوەڕن و هەموو چەند ساڵێکە لە ژێر دەست و ستەمیی دەوڵەتی ئیسلامی (داعشداعش)دا ڕزگارییان بووە، لە پرۆسەیەکی گروپی تیرۆرستیی داعشدا بە هەزارەها خەڵکیان لێ کۆمەڵکوژ (جینۆساید) کران.\nئێمە لە کۆمیتەی مافەکانی مرۆڤی کۆنگرەی نەتەوەیی کوردستان – ک ن ک ه ڕایدەگەیەنین، کە ئەم ڕووداوانە دژی مافەکانی مرۆڤ و یاسا و ڕێسا بەرکارە نێودەوڵەتیەکانن، بۆیە دەبێ بە توندی ئیدانەیان بکرێن، داواکارین لە سەرجەم ڕێکخراوە مرۆڤدۆست و ئاشتیخوازەکان و دەوڵەتی عێراقی فیدڕاڵ و پەرلەمان و حکومەتی هەرێمی کوردستان کە ئەم دەستدرێژی و هێرشانەی دەوڵەتی تورکیا بۆ سەر خەڵکی سڤیلی کامپی مەخمور و ناوچەی شەنگال ئیدانە بکەن و هەڵوێستی پێویست بگرنە بەر بۆ کۆتاییهێنانی ئەم هێرشانەی دەوڵەتی تورکیا. هەروەها:-\n1. دەستی هاوکاری و ئاوەدانی و بووژانەوە بۆ کەمپی مەخمور و ناوچەکانی شەنگال درێژبکرێت و لە داهاتوویەکی نزیکدا خەڵکی بگەڕێنەوە سەر زێدی خۆیان، یان بەلانی کەمەوە ئەوان لە هەموو جۆرە هەڕەشەیەکی دەوڵەتی تورکیا و تیرۆرستانی بەناو ئیسلامی بپارێزن.\n2. هەوڵی جیدی بۆ گەڕانەوە بۆ سەرمێزیی گفتوگۆی نێوان نوێنەرانی دەوڵەتی تورکیا و کورد بدرێت، تا ئەم ململانێ و شەڕ و کوشتارە درێژخایەنە خوێناویە کۆتایی پێبێت و بە ئاشتیانە چارەسەر بکرێت.\nکۆمیتەی مافەکانی مرۆڤ\nکۆنگرەی نەتەوەیی کوردستان – ک ن ک ه\n#داعش | #17-06-2020 |\n➕ ئەم بابەتە لەلایەن: (بەناز جۆڵا)ەوە لە: Jun 17 2020 10:02AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jun 17 2020 10:04AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jun 17 2020 10:04AM باشترکراوە


07:35 - 17 خاکەلێوه 2712\nله بـڕگه‌ی یه‌که‌مدا، به‌شداربوانی رێوڕه‌سمه‌که به پێشڕه‌ویی چه‌ند گرووپی رێژه‌ی نیزامیی پێشمه‌رگه، گڵکۆی شه‌هیدانیی حیزبی دێموکراتی کوردستانی ئێرانیان به‌سه‌ر کرده‌وه و پاش خوێندنه‌وه‌ی دوو سروود به ناوه‌کانی ئه‌ی شه‌هیدان و مه‌ڕێژن بۆم فرمێسکی غه‌م، تاجه‌گوڵینه‌ى رێز و ئه‌مه‌گداری له‌لایه‌ن به‌ڕێز مسته‌فا هیجری سکرتێری گشتیی حیزبی دێموکراتی کوردستانی ئێرانه‌وه له‌سه‌ر گۆڕی شه‌هیدان دانرا.\nبـڕگه‌ی دووهه‌م له ساڵۆنی گشتیی رێوڕه‌سمه‌کانی حیزبی دێموکراتی کوردستان به به‌شداریی به‌ڕێز مسته‌فا هیجری، ئه‌ندامانی رێبه‌ریی حیزب، نوێنه‌رانی حیزب و لایه‌نه سیاسی و ئایینییه‌کانی کوردستان، کادر و پێشمه‌رگه و بنه‌ماڵه‌کانیان و میوانان، به خوێندنه‌وه‌ی سروودی نه‌ته‌وایه‌تیی ئه‌ی ره‌قیب و راگرتنی خوله‌کێک بێ‌ده‌نگی بۆ رێزگرتن له شه‌هیدانی کوردستان، ده‌ستی پێکرد.\nپاشان په‌یامی ده‌فته‌ری سیاسیی حیزبی دێموکرات کوردستانی ئێران به بۆنه‌ی 10ی خاکه‌لێوه، له‌لایه‌ن به‌ڕێز رۆسته‌م جه‌هانگیری، ئه‌ندامی ده‌فته‌ری سیاسیی حیزبه‌وه پێشکه‌ش کرا.\nدواتر سروودێک له ژێر ناوی خوێنی خاکه‌لێوه، له‌لایه‌ن کۆڕی هونه‌ریی حیزبی دێموکراته‌وه خوێندرایه‌وه.\nپه‌یامی یه‌کیه‌تییه‌کانی لاوان، خوێندکاران و ژنانی دێموکراتی کوردستانی ئێران به‌و بۆنه‌وه له‌لایه‌ن به‌ڕێز که‌یهان یووسفی سکرتێری یه‌کیه‌تیی خوێندکارانه‌وه پێشکه‌ش کرا.\nله کۆتاییدا سروودێک به‌ناوی ئه‌و شه‌هیدانه، که له‌لایه‌ن کۆڕی هونه‌ریی حیزبی دێموکراته‌وه ئاماده کرابوو، پێشکه‌ش به ئاماده‌بوان کرا.


گۆڕان بەڵێننامەی ئەخلاق بەکاندیدەکانی پڕدەکاتەوە\nتائێستا بزوتنەوەی گۆڕان كاندیدانی خۆی بۆ پۆستەكانی كابینەی نۆیەمی حكومەتی هەرێم دیارینەكردوەو ئەندامێكی جڤاتی نیشتمانیی بزوتنەوەكەش ڕایدەگەیەنێت، "بەشێك لە(سی ڤی)كان بۆ پاسەوان و كارگوزارن، دەشڵێت:"دەبێت بەڵێننامەی ئەخلاقی بەكاندیدانمان پڕبكرێتەوە".\nنەسرەدین مەحمود ئەندامی جڤاتی نیشتمانیی بزوتنەوەی گۆڕان بەSNNی ڕاگەیاند، "نزیكەی 450 كەس (سی ڤی)یان پڕكردۆتەوە بەمەبەستی وەرگرتنی پۆست لەكابینەی نۆیەمی حكومەتی هەرێم لەسەر پشكی بزوتنەوەی گۆڕان".\nوتیشی:"لیژنەیەكی تایبەتمەند لەسەر بنەمای خاڵبەندی سەرقاڵی تەتەڵەكردنی (سی ڤی)یەكانن كە بەشێكیان بۆ وەرگرتنی چەند كارێك پڕكراوەتەوە لەوانە (پاسەوان و كارگوزار)، بەشێكیشیان بۆ وەرگرتنی پۆستە باڵاكان لەجێگری سەرۆكی هەرێمەوە بۆ پۆستەكانی خوارەوە".\nبەوتەی ئەو ئەندامەی جڤاتی نیشتمانی، "ئاراستەكە بەرەو ئەوەیە مەرجی توند بۆ ئەوكەسانە دابنرێت كە لەسەر پشكی گۆڕان پۆست وەردەگرن، بەشێوەیەك هەم ناوەڕۆكی ڕێككەوتنەكەمان بۆ پێكهێنانی حكومەت وەكو خۆی جێبەجێ بكەن، هەمیش پابەندبێت بەسیاسەت و هەڵوێستەكانی گۆڕانەوەو كەسانەی متانەپێكراوبن".\nئەوەشی پشتڕاستكردەوە كە داواكراوە بەڵێننامەی ئەخلاقی بەكاندیدەكانی گۆڕان پڕبكرێتەوە.\n4 مانگ پێشتر - Apr 20 2019 4:44PM


نرخی دۆلار لە بازاڕەكانی هەرێمی كوردستان بەراورد بە ڕۆژانی ڕابردوو بەرزبووەتەوە.\nیادگار حەسەن لە كۆمپانیای سەعید بە (خەڵك)ی ڕاگەیاند، نرخی دۆلار بۆ ئەمڕۆ چوار شەممە 17-2-2021، بەپێی بازاڕی گۆڕینەوەی دراوی بیانی لە شاری سلێمانی 100 دۆلاری ئەمریكایی بە 146 هەزار 300 دینار مامەڵەی پێوە كراوە.\nوتیشی”نرخی 100 دۆلاری ئەمریكایی بە 2 ملیۆن و 516 هەزار تمەنی ئێرانی مامەڵەی پێوە كراوە”.\nنەوەیەكی دیكەی كۆرۆنا سەریهەڵدا\n“پێویستە بایدن وەڵامی خێرای بۆ هێرشەكەی هەولێر هەبێت”\nلەتیف ڕەشید: لەگەڵ لایەنەكان قسەم كردووە، بەڵام داوای واژووم لە كەس نەكردووە\nخەڵك- كاندیدێكی پۆستی سەرۆك كۆماری عێراق ڕایدەگەیەنێت، ئەو كە خۆی كاندیدكردووە پرسی بە كەس نەكردووەو بەمەبەستی ڕوونكردنەوەی بەرنامەكەشی پەیوەندی…\nخەڵك- سەرۆكی پارتی سەوزی كوردستان ڕایدەگەیەنێت، ژینگەی هەرێمی كوردستان هەنگاوێكی خێرای هاوێشتووە بۆ پیسبوون. 16-4ی هەموو ساڵێك كراوەتە ڕۆژی ژینگەی…\n“ناكۆكییەكانی پەكەكە و پارتی، دانوستانەكانی ڕۆژئاوای وەستاندووە”\nخەڵَك- ئەندامێكی لیژنەی ناوەندی پارتی دیموكراتی كوردستانی سوریا ڕایدەگەیەنێت، ناكۆكییەكانی نێوان پەكەكە و پارتی كاریگەری لەسەر گفتوگۆی لایەنە…\nخەڵك- میدیاكانی ئێران بۆ یەكەمجار تۆمارێكی ڤیدیۆیی قاسم سولەیمانی فەرماندەی پێشووی سوپای قودسیان بڵاوكردەوە. (زیاتر…)\nوێنە، پڕۆسەی خاوێنكردنەوەی شوێنەكانی لافاوەكەی هەولێر دەستیپێكرد\nخەڵك- وەزارەتی شارەوانی و گەشتوگوزار ڕایدەگەیەنێت، پڕۆسە گەورەكەی خاوێنكردنەوەی شوێنەكانی لافاوەكەی هەولێر دەستیپێكرد. (زیاتر…)\nگۆرانییەكی منداڵان، ڕیكۆردی زۆرترین سەردانیكەری لە یوتیوب تۆماركرد\nخەڵك- گۆرانی منداڵانی "Baby Shark Dance" یەكەمین موزیكی ڤیدیۆییە لە مێژووی یوتیوبدا، كە زیاتر لە 10 ملیار سەردانیكەری هەبووە. (زیاتر…)\nئه‌رشیفه‌کان مانگێک دیاری بکه كانونی دووه‌م 2022 (845) كانونی یه‌كه‌م 2021 (1511) تشرینی دووه‌م 2021 (1638) تشرینی یه‌كه‌م 2021 (1644) ئه‌یلول 2021 (1652) ئاب 2021 (1644) ته‌مموز 2021 (1583) حوزه‌یران 2021 (1594) ئایار 2021 (1622) نیسان 2021 (1648) ئازار 2021 (1663) شوبات 2021 (1621) كانونی دووه‌م 2021 (1454) كانونی یه‌كه‌م 2020 (61)\nئەمڕۆ یەكێتی لامەركەزی تاوتوێ دەكات\n14 شوبات 2021 9.32 am\nخەڵك- بڕیارە ئەمڕۆ یەك شەممە 14-2-2021 كاتژمێر 11:00ی پێشنیوەڕۆ ئەنجوومەنی سەركردایەتی یەكێتی لە سلێمانی لەبارەی پڕۆژەی…\n(خەڵك) وردەكاری دەستپێكردنەوەی پڕۆسەی خوێندن لە هەرێم ئاشكرادەكات\n17 تەموز 2021 1.23 pm\nخەڵك- جێگری سەرۆكی یەكێتی مامۆستایانی كوردستان ڕایگەیەنێت، ئەگەر حكومەت دۆخی مووچە باش نەكات، پلانەكانی وەزارەتی…\n25 کانونی دووهەم 2021 5.45 pm\nوتەبێژی پۆلیسی هەولێر، دەستگیركردنی بەرگدورێك ڕادەگەیەنێت كە كامێرای بۆ وێنەگرتنی مشتەرییەكانی لە شوێنی…


سزای ژن بوونم یان كورد بوونم؟ / ئاریز محه مه دی – زاگرۆس پۆست\nماڵەوە / وتار / سزای ژن بوونم یان كورد بوونم؟ / ئاریز محه مه دی\nسزای ژن بوونم یان كورد بوونم؟ / ئاریز محه مه دی\nسێ شه‌ممه 14 كانونی دووه‌م 2014\tوتار 416 جار خوێنراوه‌ته‌وه\nكومه لگای كورده واری خاوه ن میژوویه كی تایبه ته و له بواری شارستانی و كلتور و فه رهه نگه وه بگره هه نگاوی گه وره و كاریگه ری به ره و پیشه وه ناوه و ئالوگوری زوری به سه ردا هاتووه. زوربه ی مه سه له كومه لایه تیه و سیاسیه كان تییدا حه ل شوده س ، به لام لیره دا مه سه له ی ژنان كه وه ك مه سه له یه كی گرنگی كومه لایه تی داده نریت ، هه سته كه م هیشتا له سه ر ره وال و داب و نه ریتی كون و پیاوسالارانه موعامله ی له گه ل ده كه ن و هیشتا مه سه له ی ژنان زه ق و به رچاوه. مه سه له ی ژن ته نها نالیم په یوه سته به كومه لگای كورده واری، به لكوو له كومه لگاكانی تر و به تایبه ت ولاتانی په یره وی ئیسلام و یان كه م ده رامه ت و تا ئاستیك له بواری فه رهه نگه وه دواكه وتوو ،! بوونی هه یه. ژنان ئیستاكه زیاتر له هه ر كاتیكی تر ئاشنان به مافه ئینسانیه كانیان و ناسینی خویان وه ك كه ستیه تیه كی گرنگ. به لام پرسیار لیره دا ئه وه یه، ئایا كوسپ و له مپه ره كان تا چه ند ریگره بو گه یشتن به داواكانیان؟ راسته ئیستاكه ژن زیاتر بواری بو ره خساوه كه شان به شانی پیاو بجولیته وه به لام له پال ئه مه شدا هاتنه ده ره وه ی ژنان بو ناو كومه لگا و به شداری كردنیان له بواره سیاسی و كومه لایه تیه كاندا به دلنیایه وه كوسپ و له مپه ر ئه خاته به رده میان كه تا ئاستیك دریژه ده ر نه بن! یه كیك له كیشه كانی كومه لگای كورده واری كیشه ی ژنانه. بوچی ئه بیت ریژه ی كوشتنی ژنان، خوسووتاندن، ئه تك كردن و…هتد، له كوردستان كه پیمان وایه مه سه له ی ژن تییدا تا ئاستیك چاره سه ر كراوه ، روو بدات؟!!\nبه بروای من كومه لگای كوردی یه كیكه له و كومه لگایانه ی كه ئاستی توندوتیژی دژ به ژنان تییدا زور له سه ره وه یه ، ئیستا توندووتیژیه كه ش جه سته یی بیت یا خود ده روونی فه رق ناكات. كاتیك ئه توانین باس له ئازادی كومه لگایه ك بكه ین كه ئازادیی به مانا واقعیه كه ی تییدا به ژن درابیت كه ئه م مه سه له یه به داخه وه له كوردستان به تایبه تی كوردستانی باشوور كه كوردستانیكی ئازاد كراوه، مانایه كی وه های نیه! له وانه یه زور كه س بلین ئه مه دوور له راستیه و رووبه رووی ره خنه ببمه وه و چه ندین نموونه ی وه ك ریكخراوه كانی ژنان و سه ندیكا و لایه نه كانی تر بیننه وه ،! به لام ئیمه ناتوانین راستیه كان له پشت چه ندین نموونه ی هاوشیوه و داموده زگاكانی سه ره وه، بشارینه وه . هه ر روژه شاهیدی كوشتنی ژنان به ناوی نامووس و ده ستدریژی كردنه سه ریانین. نموونه ی ئاشكرا ، چه ند روژ له وه و پیش بوو كه له شاری هه ولیر پیته ختی هه ریمی كوردستان ، ٦ كه س ده ستدریژی سیكسی ده كه نه سه ر كچیكی ته مه ن ١٦ سال كه ئه مه به راستی كاره ساته. ئه ی له به رانبه ریا كی ولامده ره وه یه؟ بنه ماله؟ تاكه كه س؟ یا خود كومه لگا؟ یان ئه گه ر بروانینه ئه و گوڤارو روژنامانه ی كه له بازاره كاندا ئه فروشریت و چاوخشاندنیكمان هه بیت به سه ر مانشیته كاندا، ئه بینن كه بو سه رنج راكیشانی خه لك چون له شیوه ی ژن و قسه ی نه شیاو كه بو باس كردنیش نابیت، كه لك وه رده گرن! ئیتر چون چاوه روانی له كومه لگایه ك بكه م كه ده ستدریژی كردنه سه ر ژنان تییدا روونه دات.!\nله لایه كی تره وه ئه وه ی زورجار جیگه ی نیگه رانی بووه، ئه وه بووه كه له كاتی هه لبژاردن و بانگه شه كردن بو حزب و لایه نیك، مه سه له ی ژنیان كردووه ته دروشمی سه ره كی و دواتریش وه په راویز خرانیان.! كه ئه مه ش ته نها فریودانیكه بو كوكردنه وه ی ده نگ. به كوردی و به كورتی دووباره ی ئه كه مه وه و ئاشكرایشه كه پیوه ری ئازادی و سه ربه خویی هه ر كومه لگایه ك به ستراوه ته وه به ئازادی ژنان له و كومه لگایه كه تاچه ند به مافه ره واكانیان گه یشتوون، كه به داخه وه ئیمه ی ژنان دو جار له م كومه لگایه دا چه وساوینه ته وه. ١: وه ك ژن بوونمان ٢: وه ك كورد بوونمان.


بەیاڎو کەسێوی کە هەرگیز چەمم نەکەوتەن پەنەش – هەورامان\nیانە هەورامانی بشناسدیٛ بەیاڎو کەسێوی کە هەرگیز چەمم نەکەوتەن پەنەش\nڕەوانشاڎ: محەمەد مستەفا زادە\nئەڵماس مەواروٙ چوون سەنگ جەزاهیٛر نەزان چوزانوٙ قەڎری جەواهیٛر. “فوٙلکلوٙر” دیارا ئاروٙ ڕوٙشن تەرین نوورئەفکەنیٛ و پڕشوٙق تەرین گڵوٙپیٛ و گرانتەرین تکنوٙلوٙژی کە بە برق هەرمانە بەرا بە نوٙعیٛو جە نوٙعا نمەتاوا پا بنیا یاگە پاو ئا تروسکە ڕوٙشنایە کە ئەوەڵین کەڕەت جەنابو «ئیٛدیسون»ی دارا دلیٛ چەماو کوٙمەڵگاو بەشەریەتی! کیٛ متاووٙ شکەش بوٙ چانەیە کە ئەگەر «برایانیٛ رایت»ی نەبیاینی، ئیٛنسان هەرگیز نەتاویٛ گنوٙفکرو تەسخیرو کوٙراتی تەری. دەیخوٙ تەیارەکەو «ئوٙرویلی و ویلبری» فەقەت کەمتەر جە پەنج دەیەقا تاواش و ئادٚیچ جە نزماییٛوی بە چەم دیاروٙ پروٙ و ئازا نیشتەراوە زەمین! کیٛن کە بتاووٙ ئینکار کەروٙ سەدٚان و بەڵکوم هەزاران کەشف و ئیٛختراعی کە ئیٛستارت و تەرحەو ئەندٚیٛشەی ئەوەڵینیشا هەمیەتدار بیٛ و چادٚمایتەر کاشفیٛ و عالمیٛ تەریٛ ئامای وجە دریٛژەو زەمانیەنە تەکاموٙڵشا پەنە بەخشای، بەڵام هەر واتشا ئاعوٙنسوٙرە فڵانەکەسی کەشف کەردٚ و ئا دەرمانە فڵانەکەسی هەدیە دا بە نەوەشینەکا و ئائیٛختراعە سەمەرەو زامەتو فڵانە وەشکەریش بیٛ. پەڕ ڕوٙشنا حەوزەو علومی تەجرەبی چەنی حەوزەو علومی ئیٛنسانی جە مەواردی وەرچەمەنە تەوفیری فراوانش هەن، بەڵام جە بڕیٛو یاگیٛچەنە ئەگەر پیٛسە یوٙی نەبا جە یوٙیەو فرە نزیکیٛنیٛ. وەختیٛو «نیما یوشیج» پەی ئەوەڵین جاری مەی و قاڵبو شیٛعریٛ تازیٛ(نو) ماروٙ دلیٛ عاڵەمو ئەشعاری کلاسیکی فارسی و ئەگەر«محەمەدٚعەلی جەماڵزادٚە» پەی ئەوەڵین جاری نویسەی داستانیٛ کوٙڵیٛ وەزنوٙرە دلیٛ ئەدەبیاتو فارسی کە ڕەنگا ئاروٙ چەنی بنەماکا فەلسەفەو داستانیٛ کوٙڵیٛ فاسڵەی وەرچەمش بوٙ و فرە چیٛوانیٛ تەریٛ کە چیٛگەنە یاگیٛ واتەیشا نییٛنە، بەڵام لایانگریٛ و دڵسوٙزیٛ ئەدەبیاتو فارسی هەر ماچا یەکەم جار ئینە فڵانە کەس بیٛ کە ئەوەلین بار ئی هەرمانیٛشە کەردٚە و ئی چیٛوەشە وات. قوٙرب دای بە وەڵینا و حوٙرمەت ئەرەنیای پەی ئستورەکا یوٙ جە سەبەبا گەورە بیەی هەر ملەتیٛویا و بوٙ بە سەبەبو ئانەیەنە کە ئەغیار نەتەنیا پەی ئاشەخسیەتیە بەڵکوم پەی ئا زوانیە و تەنانەت پەی ئا ملەتیە ئیٛحترامی تایبەت بنیارە و عەکسو قەزیەکیٛچ میٛسداقی عەینیش هەن. دیارا مەنزورم وەشکەردٚەی بتیٛ و بتسازی نیا. چوون تەجرەبەی نیشانەش دان هەر کات کە بتە وەشە کریایبوٙ، ماڕایش، پەی وەشکەرەکاش هەزینیٛوی فرەش نیان سەرو دەساوە. مەگەر نەژنەویەنتا کە ماچا:«ئیٛحترامو ئیمام زادٚەی ئینا بە متەوەلی شەو»! ئیجازەم دەیدیٛ پەنە تا موٙقایسێوی نسبیم بوٙ بەینو دویٛ کەسایەتیانە جە دویٛ وەڵاتیٛنە،«فردوسی» جە ئیٛران و «ویکتوٙرهوٙگوٙ» جە فەرانسەنە. فردوسی بە ئیٛعتمادە بە نەفسیٛوی کەم ویٛنەو و بە ویرو و باوڕیٛوی قووڵ و پتەوەوفەرماووٙ:\nوەڵیٛ ئانەیەنە کە دنیای بیٛ بنیای بازوٙ جیا ئننە تەنیا و مانیا و ئاوران کە ئیٛنسان شەرمش میٛ حەرتا شیٛعرەکا ویٛش واخوا کەروٙوە:\nجەتوانمەندٚی و جە کوٙششەنە و بەتایبەت جە ئاوەزداری و ئیٛستعدادەنە و ئەرەپەرمای بە ویٛشەرە، ڕەنگا بیٛ هەمتا بیەبوٙ، بەڵام فرە سەخت ژیوان و بە سخڵەت مەردٚەن و ئینەیچە هەر بیٛ هەمتاییش بیەن! بەخاڵەت و گوٙلانەیی مەلەکەشوٙعراکا دەرباری و شات و شوت کەردٚەیشا دەر حەقو فردوٙسی هەتا ئاڕوە کە مەنە بیٛ کەردٚەبیٛش کاریٛ کە«سڵتان مەحموودٚ»ی غەزنەوی هەرگیز ڕوەی وەشەش نەدٚوٙ پەنە ونەدٚیوٙ ئەپا یاگەرە کە ئادٚ هەن!\nبەڵام وەختاریٛو «ویکتوٙر هوٙگوٙ»جە فەرانسەنە مروٙ، وەراوەرو وەسیەتو ویٛشەو تەنیا بە تووتە خویٛڕیەکا پاریسی ئندٚەو ئاندٚە زەڕ میاووٙ! ئیٛتر مشیوم وارسەکیٛش چنشا لا یاوابوٙ!«عوٙنسوٙری »ەکیٛ کوٙمەڵگایەنیٛ کە پاسەمارا سەروفردوٙسیەرە و جامعەو ویکتوٙرهوٙگوٙیچا کە پاسەکەروٙ بە جەنابیشا. فرە یاگیٛ تەئەسفیەنە کە مشیوٙم من جە دمای هەزار ساڵا واچوو داخەکیٛم، وەختیٛو فردوٙسی دنیای مازوٙجیا تەنیا خانەوادەکەو ویٛش ئینا شوٙنەو تابوتەکەیشەو تەنانەت بە زامەت یوٙ پیٛدٚا بوٙ و ئادٚیچ بە قاچاخی شوٙروٙش! بەڵام جە بەدرەقەو جەنازەو ویکتوٙر هوٙگوٙیەنە زیاتەر جە دویٛ ملیوٙن نەفەرا شیٛرکەت کەرا. بەڕاسی بنیادٚم مەلوول و دڵ تەنگ بوٙ! جە مەراسمیٛوەنە کە پەی ویکتوٙرهوٙگوی جە دەورانو ژیوایشەنە گیٛریوٙ شش سەعاتیٛ مەردٚوٙم جە ژەن و جە پیایەو وەراوەرشەو ڕژە ملا کە هەرتا ئیسەیچە جە فەرانسەنە گەورەتەرین رژەو تاریٛخیا. ئینەنە گوٙشیٛو جە موٙقاییٛسەو دویٛ پیایا جە دویٛ کوٙمەڵگای موٙتەفاوتانە.\nئەچی ڕوانە ساڵیادو مەرگو جەنابو کاک «محەمەد مستەفازادە»ی بیٛ. ئەگەر چی من هەر گیز سەعادەتم نەبیەبیٛ تا چەماو چەم و جە نزیکەو بیاوو خزمەتشا، بەڵام دوراوەندور ئەشناسانم و زانانم کە بیەیش و حزورش چندٚە تەئسیر گوٙزار بیەن ملو پاریزنای زوانی هەورامیەرە. بە وانای و بە نویسەی و بە تەلاش و بە عەلاقە و بە دڵسوٙزی کەم ویٛنەشەو چەنی ماباقی ئەدیبەکا ئا سەردەمیە تاوانشا فندانسیوٙنیٛوی ئاوەزمەندٚ پەی عەمارەتو وانای و نویستەی زوانی هەورامی مەرزنارە کە هەر پیٛسەو دانشگاییٛوی، جە ئاروٙنە چندٚەها دانشکەدیٛش چەوە جیای کریاینیٛوە. بەڕاسی هەر چندٚە شروعو هەر چیٛویٛوی یاگیٛ سەرەنجیەنە بەڵام ئیٛستیٛمرار و ئیدامە دای ئا چیٛوەیە بە قوٙرب و پتەو بیەیش یاوەری تایبەت مدٚوٙ. یادٚش بەرزا و هەر مەنوٙ و فەراموٙش نمەبوٙ.\nنویسیای وەڵین تا کەی تەنیا عەیبەکا وینمیٛ\nنویسیای دمایین دەسەواچەو(زوانو هەورامی یام زوانی هەورامی)


شرۆڤە | ROJnews\n"دوای ٢٣ ساڵ لە کۆمەڵکوژیی ١٦ی گوڵانی هەولێر"\nگەنجۆ ژیندا، نووسەر، باس لەوە دەکات، کە دوای ٢٣ ساڵ لە کۆمەڵکوژیی هەولێر، پارتی بە هێز جێگیرکردن لە زینی ئەستێرۆکان، هەمان سینارۆیۆکانی ڕابردوو دووبارە دەکاتەوە، بە پێویستی دەزانێت، هه‌موو جموجۆڵێكی هێزه‌كانی په‌ده‌كه به‌گومانه‌وه سه‌یر بكرێت، دەشڵێت:"پێویسته ته‌واوی گه‌لی كوردستان به‌تایبه‌ت خه‌ڵكی باشوور ده‌بێ رێگری بكه‌ن له‌وه‌ی په‌ده‌كه كۆمه‌ڵكوژییه‌كی تری وه‌ك ١٦ی گوڵانی ١٩٩٧ دووباره بکاته‌وه".\nکەمپەینی شوناسی دایکان وەردەگرینەوە هەوڵێ گێڕانەوەی کلتور دەدەن\nکەمپەینی "شوناسی دایکان وەردەگرینەوە"، هەوڵێک لە دژی یاسای سەپێنراوی کۆمەڵگا و گەڕاندنەوەی ئەو مافەی ژنان کە چەندین ساڵە کۆمەڵگا لە ڕێگای سیستمی پیاوسالارییەوە لە ژنی وەرگرتووەتەوە، دەیانەوێت پاشناوی منداڵ وەک کلتورێکی کۆنی کورد بگەڕێتەوە بۆ دایک.\n'ئاپۆ لەڕێگەى پەیامەکانییەوە شکستى بە ١٥ شوبات هێنا'\nکاوە مەلا حسێن، ڕۆژنامەنووس، دەربارەی گەلەکۆمەی ١٥ی شوبات و دەرئەنجامەکانی، بەم جۆرە دەنووسێت:\nئەنجومەنەكەتان بۆ خۆتان\nماوەیەکە باس له ئاماده‌كردنی پرۆژه‌یاسایه‌ك ده‌كرێت بە ناوی (ئه‌نجومه‌نی باڵای میدیا)، کە پرۆژه یاساكه له‌لایه‌ن سه‌ندیكای ڕۆژنامه‌نووسانی كوردستانه‌وه ئاماده‌كراوه، دیاری محەمەد، بەڕێوەبەری سەنتەری میترۆ لە شرۆڤەیەکدا ئاماژە بۆ ئەوەدەکات کە سەندیکا و هەندێکی دیکە دەیانەوێت ئەنجومەنی میدیا بكەنە بە دیلی یاسای ژمارە ٣٥ی ساڵی ٢٠٠٧، یاسای رۆژنامەگەریی، ڕەخنەی توندیش لە نەقیبی سەندیکای ڕۆژنامەنووسان دەگرێت.\nبەختیار عەلی: تورکەکان تەنیا لە کورد نا بەڵکو لە مۆدێلە سیاسییەکەی ڕۆژئاواش دەدەن\n"ڕۆژئاوا تەنیا ئەوە نییە كە میللەتێكە لە حاڵەتی بەرگریدا، بەڵكو مۆدێلێكی سیاسیشە، مۆدێلێكە بۆ پێكەوەژیان، مۆدێلێكە بۆ پێكەوە كاركردنی نەتەوەكان، مۆدێلێك بۆ پێكەوەژیانی بیروڕای جیاواز جیاوازیش، ھەتا لە ڕووی ژاندەریشەوە ھاوبەشی و یەكسیانی كردن لە نێوان ژن و پیاودا سیفەتێكی گرنگ و بەرچاوی ئەم ئەزموونەیە.ئەوەی توركەكان لێی دەدەن نەتەوەی كورد نییە بە تەنیا، بەڵكو لێدانە لە خودی ئەم مۆدێلە سیاسییەشە" ئەمە بەشێک لە وتارێکی بەختیار عەلی، نووسەر و ڕۆماننووسی دیاری کورد.\nژیژەک: کوردەکان تەنیا فریشتەیەکن لەو پارچەیەی جیهاندا\n"ئەو عەبقەرێتییەی ترامپ (کە خۆی نەخشەی بۆ کێشاوە) ڕەوایی دەدات بە خیانەتە نوێکەی لەکوردەکان (زۆر چالاکانەش خۆش دەبێت لەهێرشی تورکیا بۆسەرکوردەکان لەو ستاتۆیەی باکوری سوریا کەکوردەکانی ئەوێی تیادا نیشتەجێن)، دەشڵێت 'کوردەکان فریشتە نین' بەدڵنیاییەوە لەلای ئەو فریشتەکان زیاتر کەوتونەتە ئیسرائیلەوە (لەکەناری ڕۆژئاوا) وە ناوچەی یەمەنی نزیک لە سعودییە نەک شوێنی تر. بەڵام ڕاستییەکەی ئەوەیە: کوردەکان تەنیا فریشتەیەکن لەو پارچەیەی جیهاندا."، ئەمە بەشێکە لە وتارێکی سلاڤۆی ژیژەک، فەیلەسوف و ڕەخنەگری سلۆڤینیی، دەشڵێت: کوردەکان تەنیا فریشتەیەکن لەو پارچەیەی جیهاندا.\nمەزڵوم عەبدی: لەنێوان ڕێککەوتن و جینۆساید، ژیانی خەڵکەکەمان هەڵدەبژێرین\nمەزڵوم عەبدی فەرماندەی گشتی هێزەکانی سوریای دیموکراتیک-قەسەدە، لەمیانەی وتارێکیدا بۆ گۆڤاری فۆرین پۆلەسی، ئاماژە بۆ ئەوە دەکات، لەنێوان ڕێککەوتن لەگەڵ سوریاو ڕووسیا و جینۆسایدی گەلەکەمان، بێگومان ژیانی خەڵکەکەمان هەڵدەبژێرین.\nشاناز ئیبراهیم ئەحمەد: دەتانەوێت یەکێتی بکەنە ڕۆبۆتی دەستی ئەولا\nشاناز ئیبراهیم ئەحمەد، لێپرسراوی ناوەندی دەرەوەی یەکێتی نیشتیمانی کوردستان لە وتارێکدا ڕەخنەی جدیی لە کاربەدەستانی حزبەکەی دەگرێت، سەبارەت بە مامەڵەیان لەگەڵ پارتی و دەڵێت"دەتانەوێت یەکێتی بکەنە ڕۆبۆتی دەستی ئەجێندای ئەولا" و هەولێر-یش بەداگیرکراو ناودەبات.\nبایک باس لە داگیرکاریی و پیلانەکانی دەوڵەتی تورک دەکات\nجەمیل بایک هاوسەرۆکی کەجەکە ئاماژە بە گرنگیی تێکۆشان و بەرخۆدانی ئەم سەردەمە دژی داگیرکارییەکان دەکات و تیشک دەخاتەسەر داگیرکارییەکانی تورکیا لە باکور و باشوری کوردستان و باکوری سوریا، دەشڵێت: دەوڵەتی تورک ماددەی هۆشبەر و لە شفرۆشی لە کوردستاندا بڵاودەکاتەوە.\nفوئاد بێریتان: لایەنەکانی ڕۆژهەڵات دەتوانن ببنە هەوێنی سازبوونی یەکێتی نەتەوەیی\nفوئاد بێریتان هاوسەرۆکی کۆمەڵگای دیموکراتیک و ئازادی ڕۆژهەڵاتی کوردستان- کۆدار،لە وتارێکدا بە ناونیشانی "هێز و لایە‌نەکانی ڕۆژهەڵات هەوێنی سازبوونی یەکێتی نه‌ته‌وه‌یى و دەستپێشخەرن بۆ به‌ستنی کۆنگره‌ی نه‌ته‌وه‌یى"، ئاماژەی بەوەداوە کە گۆڕانکارییەکان لە ناوچەکە بە خێرایی دەڕۆن و هیچ لایەنێک وەک ڕابردوو ناتوانێت سیاسەت بکات و دەبێت سیاسەتێکی دیموکراتی بگرێتەبەر دەشڵێت: لایەنەکانی ڕۆژهەڵات دەتوانن ببن بە هەوێنی ئەو یەکێتییە.\nهاوسەرگیرییەک کە نەوەیەک دەکوژێت\nپەیمان ڤیان، ئەندامی کۆردیناسیۆنی کۆمەڵگای ژنانی ئازادی ڕۆژهەڵاتی کوردستان- کژار، لەسەر هاوسەرگیری و بەشوودانی کچان لە تەمەنی بچووکدا لە ئێران، کە بەپێی یاسا لە تەمەنی ١٣ ساڵییەوە ڕێگای پێدراوە دەڵێت: کێشەیەکی بنەڕەتی کە زۆر بە ئایدۆلۆژیایانە وەکو کۆمەڵکوژییەک لەسەر ژن و کۆمەڵگای ئێران بەڕێوەدەچێت، هاوسەرگیرییە لە تەمەنی بچووکدا، کە زەبرێکی گەورە لە ڕۆح، مێشک و جەستەی ژن دەدا.\n"بۆ دیار غەریبی برا، مامۆستا، شۆڕشگێڕ و سەرکردە"\nشیلان غەریب، خوشکی شەهید دیار غەریب ناسراو بە "هەڤاڵ هەڵمەت" وتارێکی دەربارەی شەهیدی برای نووسیوەو تێیدا بەڵێن دەدات، کە لەبەر ئەو هۆکارانەی لە وتارەکەدا باسی دەکات، درێژە بە خەباتەکەی شەهید هەڵمەت بدات.\n"دیسان قەییوم و كودەتای سپی ئەردۆغان"\nهیوا سەیدسەلیم، ئەندامی مەکتەبی سیاسیی حزبی زەحمەتکێشانی کوردستان لە وتارێکدا بە ناونیشانی "دیسان قەیوم و کودەتای سپی"، تیشک دەخاتە سەر لەنوێ سەپاندنەوەی دەسەڵاتی خۆسەپێنەرەکان و لادانی ئەو كەسانەی كە بە ئیرادەی خەڵك و لە ڕێگەی سندوقەكانی دەنگدانەوە بووبوونە هاوسەرۆكی شارەوانیی توركیا و دەڵێت:"دەسەڵاتدارنی توركیا ئەگەر بەو نەفەسە نادیموكراسیانە مامەڵە لەگەڵ كێشەكان بكەن، توركیا و ناوچەكە بەرەو تونێلێكی تاریك دەبەن كە دەرچوون لێی ئاسان نەبێت".\n"ئاپۆیزم بە ڕووخاندنی لۆمپەنیزم بنەماکانی کۆمەڵگای نوێ دادەڕێژێت"\nڕزگار ڕەوشەنی، چالاکوانی سیاسیی لە وتارێکی تایبەتدا، کە بۆ ڕۆژنیوزی ناردووە، دەڵێت:"بزۆتنەوەی ئاپۆیستی بە روخاندنی کەسایەتی لۆمپەنیزم و دیاردەی خەیانەت، بنەماکانی کەسیەتی و کۆمەڵگای نوێ دادەڕێژڕێت".\nتورکیا لەبەردەم دواپەیامی ئۆجالاندا\nئامانج هەرتەلی، ڕۆژنامەنووس، لە وتارێکی تایبەتدا، کە بۆ ڕۆژنیوزی ناردووە، شیکردنەوە بۆ پەیامەکەی عەبدوڵا ئۆجالان دەکات و دەڵێت"ئەو پەیامە دەرگا خۆشبەختیی بەسەر تەواوی گەلانی خۆرهەڵاتی ناوەراستدا دەکاتەوە"، هەروەها خوێندنەوەش بۆ کاردانەوەکانی دەوڵەتی تورک لەبەرامبەر ئەو پەیامەدا دەکات.\n(ئاپۆ) ناوەکەی تری (ئاشتیی)\n(ئاپۆ) ناوەکەی تری (ئاشتیی)، ناونیشانی وتارێکی چاودێر و شرۆڤەکار پەیکار عوسمان-ە، تیایدا تیشک دەخاتە سەر دوایین پەیامی عەبدوڵا ئۆجالان، ڕێبەری پارتی کرێکارانی کوردستان و دەڵێت: ئاپۆ تەنیا ئاشتییە، کە بەرزترین شوێنە ئینسان پێی بگات، ئاپۆ ساڵانێکە تەنیا خەریکی دەسکاریکردنی بیری خۆیەتی و لەوێشەوە گەیشتووەتە دەسکارییەک، كه تەنیا ئەو دەسکارییە چاکی ئەکا و خراپی ناکات!.\nڕۆژنامەنووسێكی تیرۆركراو لەكونجی زینداندا دەژی\n(ڕۆژنامەنووسێكی تیرۆركراو لەكونجی زینداندا دەژی) ناونیشانی وتارێكی ڕۆژنامەنووس زمناكۆ ئیسماعیل-ە كە تیایدا تیشك دەخاتە سەر دەستگیركردنی ڕۆژنامەنووسی ئاژانسی ڕۆژنیوز زوبێر برادۆستی و باس لەو بێدەنگییە دەكات كە لەبەرامبەر دەستگیركردنی ڕۆژنامەنووس زوبێر برادۆستی هەیە و دەلێت: دەستگیركردنی ڕۆژنامەنووسی ئاژانسی ڕۆژنیوز، (زوبێر برادۆستی) تیرۆركردنە، لەو جۆرە تیرۆركردنەیە كە خوێنی نەڕژاوە، بەڵام بۆ چاوترساندنی ڕۆژنامەنووسانی دیكە، لە كونجی زینداندایە.\nئەرەن: بۆچی کوژرانی بەرپرسێکی میت هێندە پارتی ناڕەحەت کرد؟\n"پارتی بۆچی هێندە ناڕەحەتە سەبارەت بەکوژرانی بەرپرسێکی میت لە باشوری کوردستان؟ ئەمە پرسیاری یەکتا ئەرەن-ی نووسەرە، لە بەشێکی وەڵامەکەشیدا دەڵێت:"پارتی لەتێکۆشانی ئازادیی کوردستاندا ڕۆڵی' ئەسپی تروادا'ی بینیوە، لەمێژوودا هەمیشە پشتی دوژمنانی کورد و کوردستانی گرتووە و پەیوەندی قوڵیی درووست کردووە".\nد.چۆمان: ھێزێکی کوردیی دەبێتە مایەی مەرگی نەوەی داھاتووی خۆی\nلە شرۆڤەیەکدا، کە تایبەت بۆ ڕۆژنیوزی ناردووە، دەربارەی گەمارۆدانی کامپی شەهید ڕۆستەم جودی لەلایەن ئاسایشی پارتییەوە، کە بووەهۆی لەبارچوونی دوومنداڵی ژنان، نووسیویەتی، د.چۆمان هەردی باس لەوە دەکات، "ئه‌وه‌ی له‌م دۆخه‌دا نوێیه، ئه‌و ڕاستییه تاڵه‌یه كه ھێزێکی کوردیی دەبێتە مایەی مەرگی نەوەی داھاتووی خۆی، گەر لە ڕابردوودا داگیرکاران منداڵی کوردیان دەکوشت چونکە وه‌ك مه‌ترسیی به‌رده‌وامبوونی نه‌ته‌وه‌یه‌ك دەیانبینی، لەم ساتەوەختەدا ھێزێکی کوردی به فۆرم و مۆدێلێی تر ئه‌م وه‌زیفه ره‌مزییه بۆ داگیرکاران جێبەجێدەکات"، دەقی شرۆڤەکە بەمشێوەیەیە:\n"ئه‌گه‌ر كورد بیت ناچاریت ئازاد بیت"\nفادی عاكۆم، كە نووسەرێكی لوبنانییە، لەنووسینێكیدا دەڵێت: ئەگەر كورد بیت؛ جەنگاوەریت، جوامێرترین سوارچاكیت، ئەگەر تۆ كورد بیت كۆپییەكی بێگەرد و بێ خەوشی مرۆڤیت، زۆر جوانە كورد بیت، خۆزگە كورد بوومایە.\nسوکایەتیی بە ئاڵای هەرێم لەنێوان عێراق و تورکیادا.. یارییەکی مەترسیدار\nهەر لەم مانگەدا دووجار سوکایەتیی بە ئاڵای هەرێمی کوردستان کرا، یەک لە تورکیا و ئەوی دیکەش عێراق، بەڵام کاردانەوەی دەسەڵاتدارانی هەرێم و شێوازی سوکایەتییەکان لە هەردوو وڵاتەکەدا و هەڵوێستی دوو وڵاتەکەش تەواو جیاوازبوون، کاردانەوەی ئەوەی عێراق بەمشێوەیە بڕوات دەسەڵات کارەساتێک لەنێوان گەلانی عێراقدا دەخوڵقێنێت.\n'کۆنفیدرالیزمە دیموکراتیەکەی عەبدوڵا ئۆجالان بە کورتی و بە کوردی'\nد. شوان عەبدوڵا، لە وتارێکدا شیکردنەوە بۆ پڕۆژەی کۆنفیدرالیزمە دیموکراتیی دەکات، کە لەلایەن عەبدوڵا ئۆجالان ڕێبەری پەکەکە، بۆ چارەسەرکردنی کێشەی کورد و کێشەکانی ڕۆژهەڵاتی ناوڕاست و جیهان پێشنیارکراوە و دەڵێت: کۆنفیدراسیۆنی دیموکراتی، یەکێتی دڵخوازانەی پێکهاتە دیموکراتییەکانی کۆمەڵگەیە، جا چ کۆمەڵگەیەکی سەرەتایی یاخود کۆمەڵگەیەکی پێگەیشتووی سەردەمیی بێت. ئەمە دەقی وتارەکەیە:\n"ده‌زگای ئاسایش خۆی دووباره ده‌كاته‌وه"\nدەربارەی ئەنجامی لێکۆڵینەوەکانی دەزگای ئاسایش لە تیرۆری ڕۆژنامەنووسان و ئەو کردەوانەی ئاشکراکردنیان دەکەونە ئەستۆی ئاسایش لە ئێستا و ڕابردوودا، نیاز عەبدوڵا-ی ڕژنامەنووس شرۆڤەیەکی نووسیوە، کە ئەمە دەقەکەیەتی:\n"هێماكانی خۆڕاگری و تێكۆشانی دیموكراتیانه له ڕۆژهه‌ڵاتی كوردستان هه‌میشه گه‌شاوه‌یە"\nئامەد شاهۆ، ئەندامی مەجلیسی پارتی ژیانی ئازادی کوردستان- پژاک، لە شرۆڤەیەکدا تیشک دەخاتە سەر دۆخی ئەمڕۆی ئێران و ڕۆژهەڵاتی کوردستان و سیاسەتی ئەو وڵاتە، کە ئەمە دەقەکەیەتی:\n"نهێنی داگیركردنی باشوور چییه؟ دوو پرسیار و یه‌ک وه‌ڵام"\nحەسەن جودی، نووسەر و ڕۆژنامەنووس لەبارەی هەوڵە داگیرکارییەکانی دەوڵەتی تورک لە باشوری کوردستان و ڕێخۆشکەرییەکانی دەسەڵاتی باشوری کوردستانیش بۆ سیاسەتەکانی دەوڵەتی تورک، شرۆڤەیەکی بڵاوکردووەتەوە کە ئەمە دەقەکەیەتی:


براكانمان له ئۆكتۆبه‌ر |\nHome بیروڕا ناوخۆیی ئاڵنگاریی براكانمان له ئۆكتۆبه‌ر\non: تشرینی یه‌كه‌م 17, 2018 In: ئاڵنگاریی, بیانی, بیروڕا\nجارێك وه‌زیری هێزی به‌رگریی ئیسرائیل وتی ״نه خۆشه و نه سیاسه‌ته ئه‌گه‌ر به ده‌ستی خۆت دووژمنه‌كه‌ت بكوژیت، چێژ و سیاسه‌ت له‌وه‌دایه كه بتوانیت وا له دووژمنه‌كه‌ت بكه‌یت یان خۆی خۆی بكوژێت، یان به ده‌ستی براكه‌ی بكوژرێت״. ئه‌م قسه‌یه ڕێك پارتی به‌رامبه‌ر یه‌كێتیی جێبه‌جێی كرد.\nئێستا، كه ئاوڕ له ساڵی ڕابردوو ده‌ده‌ینه‌وه به جوانی ئه‌وه ده‌بینین كه براكانمان هه‌مان كاریان له‌گه‌ڵ كردووین. پێش ئۆكتۆبه‌ر ئه‌وان به ده‌ستی خۆیان، هه‌وڵ و هیوای چاككردنه‌وه‌ی یه‌كێتیی و بووژاندنه‌وه‌ی كوردستانیان ناكام كرد.\nبڕوانه چی ڕووی دا؟ دوو هه‌فته پاش كۆچی دوایی نه‌وشیروان موسته‌فا، مه‌سعود بارزانی له ٧ی ٦ی ٢٠١٧ لیژنه‌ی باڵای ڕیفراندۆمی درووست كرد و خۆی بوو به سه‌رۆكی. تا ئه‌و كاته بارزانی سه‌رۆكی هه‌رێم، و سه‌رۆكی پارتی دیموكراتی كوردستان بوو. به‌ڵام هیچ كام له‌و دوو پۆسته بارزانیی تێر نه‌ده‌كرد و ده‌رفه‌تی له ناو گۆڕه‌پانی سلێمانیدا بۆ دابین نه‌ده‌كرد. تا ئه‌و كاته‌ش، پارتی ئه‌و حزبه نه‌بوو له سلێمانی، كاڵاكانی كڕیاری هه‌بێت. بۆیه له هه‌موو هه‌لێك ده‌گه‌ڕا به كاری بهێنێت، و هه‌لی زێڕین ئه‌وه بوو لیژنه‌ی باڵای ڕیفراندۆم درووست بكات و سواری شه‌پۆلی كوردایه‌تی ببێت و قه‌وانی سه‌ربه‌خۆیی لێ بدات و بتوانێت ده‌ست بگرێت به‌سه‌ر یه‌كێتیی نیشتمانیی و بڕیاره‌كانی مه‌دره‌سه‌ی سلێمانیدا. بارزانی، به سودوه‌رگرتن له هه‌ندێك له ئه‌ندامانی لیژنه‌ی باڵای ڕیفراندۆم ئه‌مه‌ی كرد.\nئه‌و نه‌یهێشت یه‌كێتیی بپه‌رژێته سه‌ر خۆڕێكخستن پێش كۆچی دوایی سكرتێره كاریزماكه‌ی، ئه‌و نه‌یهێشت یه‌كێتیی پابه‌ند بێت به بڕیاره‌كانی به‌رامبه‌ر گۆڕان، و نه‌یهێشت دوای كۆچی دوایی نه‌وشیروان موسته‌فا، یه‌كێتیی و بزوتنه‌وه‌ی گۆڕان ئایینده‌یه‌كی هاوبه‌ش چێ بكه‌ن. ئه‌و نه‌یهێشت سه‌قامگیریی كوردستان به‌رده‌وام بێت.\nبه‌ڵام ئه‌و به ته‌نها نه‌بوو. براكانمانیشی له‌گه‌ڵ بوو. براكانمان كێن؟ ئێوه ده‌یانناسن. هه‌موو ئه‌و كه‌سانه‌ن كه یه‌كێتیی و گۆڕانیان فرۆشت. براكانمان سڵیان له‌وه نه‌كرده‌وه به چاوی به‌ستراو و ده‌ستی له‌رزۆكه‌وه، به ته‌نافی بارزانی بچنه ناو بیری گشتپرسی، و هه‌موو ئایینده‌مان و سه‌روماڵمان به داروبه‌رددا بده‌ن. ئه‌وان چوونه ناو چاڵی بارزانی، و له‌وسه‌ره‌وه، لاشه‌ی شه‌هیدی یه‌كێتیی كه كه‌وتبووه ژێر زنجیری ده‌بابه، ده‌رهاته‌وه. براكانمان خه‌نجه‌ریان پێ بوو. له یه‌كێتییان دا و له گۆڕانیان دا و له سلێمانی و كه‌ركوك و هه‌موو كوردستانیان دا. به‌ڵام زاتیان نه‌بوو بۆ یه‌ك جاریش بێت له بارزانی بپرسن ئه‌گه‌ر ڕیفراندۆمه‌كه‌ی بۆ ڕاگه‌یاندنی سه‌ربه‌خۆیی نه‌بوو، ئه‌دی بۆچی ١٨٥ هه‌زار كه‌سی له كه‌ركوك ئاواره كرد و پرسی كوردی كرد به ژێر میلیشیاوه؟\nبراكانمان ناپرسن. به‌ڵام ئێوه وه‌ڵامه‌كه وه‌ربگرن. ئۆكتۆبه‌ر سه‌رباری هه‌موو خراپییه‌كانی، ئه‌وه‌ی هه‌بوو كه توانی ڕووی هه‌ندێك نامه‌ردی مێژویی هه‌ڵبماڵێت. نامه‌رد خۆ شاخ و گوێی نییه. نامه‌رد پێچه‌وانه‌ی مه‌رده. مه‌رد قازی محه‌مه‌د بوو كه ڕاستگۆ و شه‌هید بوو له پێناو ئامانجه‌كه‌یدا. نامه‌ردیش ئه‌وانه‌ن كه شكستی خۆیان بخه‌نه ئه‌ستۆی خه‌ڵكی تر.


• ئه‌و كامڕانه‌ی ، كه كامڕان بوو*\nبه‌رهه‌می زه‌ماوه‌ندێكی نابه‌دڵ و زۆره‌ملی حه‌مه و خه‌ج ، كۆڕپه‌ڵه‌یه‌ك بوو كه ناوی نرا (كامڕان)، به‌ڵكوو پێو قه‌ده‌می ببێته هۆی كامڕانی و لێك گرێدانی ژیانی ئه‌و دوو مرۆڤه بێ ده‌ره‌تانه. زۆری نه‌كێشا لێك دابڕان و هه‌ڵوه‌شانی بناغه‌ی ژیانی ئه‌و دوو مرۆڤه، بووه هۆی ناكامڕانی خۆیان و كۆرپه‌كه‌یان، بۆ هۆی پێكهاتی جه‌سته‌یه‌كی كز و لاواز و نه‌خۆش، به‌ڵام بیرو رۆح و هه‌ستێكی بلیمه‌ت و به‌قیمه‌ت.\nوه‌زعی ژیان ناچاری كردین بۆ كۆچ به‌ره‌و شاری جوان و ڕازاوه و خنجیلانه و سه‌رسه‌وزی سه‌رده‌شت. دڵ و ده‌رون و خوو كرداری خه‌ڵكی ئه‌م مه‌ڵبه‌نده، دیمه‌نێكی راسته‌وخۆیه له دڵگری و پاك وجوانی ئه‌م شاره. له ماوه‌ی ژیانماندا له‌م شاره، بۆماوه‌ی ساتێكیش هه‌ستمان به غه‌ریبی نه‌كرد. به‌راستی خه‌ڵكێكن روح سوك، پاك وخۆنه‌ویست و له هه‌مانکاتدا جێگه‌ی بڕوا و متمانه. هه‌ستمان ده‌كرد كه به راستی له‌م شاره له دایك بووین، ده‌تگووت هه‌موو ئه‌ندامی یه‌ك بنه‌ماڵه‌ین. له‌و ماوه كه‌مه دا له گه‌ڵ سه‌دان كه‌س له‌و شاره ئاشنا بووین كه ده‌كرا سه‌روماڵی پێ بسپێری. متمانه‌ی هاوده‌ردی، هاوڕازی و هاودڵی هه‌ر زۆر زوو په‌یدا ده‌بوو. یه‌كێك له‌و مرۆڤه خۆشه‌ویستانه‌ی كه بوو به هاوڕاز و هاودڵ و هاوپشتی ئێمه، كامڕان و هاوڕێكانی بوون، كه هه‌رگیز ناتوانین له بیریان بكه‌ین. كامڕان و .... ببوونه به‌شێك له ژیانی ئێمه، ئه‌گه‌ر رۆژێك یه‌كترمان نه‌دیبا و باسمان له شتێك نه‌كردبا، ده‌تگوت ژیان وه‌ستاوه. كامڕان به جه‌سته چوك و نه‌خۆش ، به‌ڵام به بیر و هه‌ست و روح مرۆڤێك بوو، كامڕان.\nكامڕان به‌وه‌ی كه كورده، كامڕان به‌وه‌ی كه كوڕه هه‌ژارێكی زه‌حمه‌تكێشه كه بڕوای به خۆی و نه‌ته‌وه‌كه‌ی هه‌بوو، بۆ ڕزگاری و ئازادی، سه‌ربه‌رز بوو، به‌وه‌ی كه سه‌ره‌ڕای ئه‌و هه‌مووه ته‌نگ و چه‌ڵه‌مه‌ی نه‌خۆشی و نه‌داری‌یه توانییوییه‌تی بگاته ئه‌و ئاسته به‌رزه‌ی خوێندن. كامڕان له ده‌روونی خۆیدا هه‌ستی به زوڵمێكی گه‌وره ده‌كرد به‌رابه‌ر به خۆی و نه‌ته‌وه‌كه‌ی، به‌ڵام كه‌متر هی خۆی دێنایه سه‌ر زمان. له هه‌ر كۆڕ و كۆبوونه‌وه‌یه‌كدا، ره‌نج و ژێرده‌ستی نه‌ته‌وه‌كه‌ی ده‌خسته روو، بێزار بوو له زۆرداری، له ژێر ده‌ستی، له جیاوازی، له بێكاری، له ژیان له سه‌رشان و ماڵی خه‌ڵك، سه‌ره‌ڕای خوێندنی باڵا، به ئانقه‌ست، كاری پێ نه‌ده‌درا. دایم هه‌وڵی كار و ژیانی سه‌ر لاقی خۆی هه‌بوو. ئه‌و بێكاری و جیاوازی نێوان مرۆڤه‌كان بیر و هه‌ستی ئازار ده‌دا.\nبه یه‌كه‌وه داشقه‌یه‌كی چووكی سیگار فرۆشتنمان دانا، له ده‌وری سه‌رچاوه‌ی سه‌رده‌شت، جه‌سته‌ی نه‌خۆشی مۆڵه‌تی پێ نه‌ده‌دا له چه‌ند كاتژمێرێك زیاتر كار بكا. به‌ڵام كاری كامڕان بۆ ئێمه زۆر مه‌به‌ست نه‌بوو، به‌ڵكوو هاوبیری و ژیری و زانست و .... ی كامڕان، هه‌موو شتێك بوو بۆ ئێمه. ئاواتی بینینی باشووری كوردستانی رزگار كراو بوو، من و كامڕانی نه‌خۆش، به پێوانی رێگه‌ی ناخۆشی قاچاغ، ئاواته‌كه‌مان هێنایه‌دی. سه‌ردانی شوێنی مه‌به‌ستی ده‌كرد و به بینینی ئازادی ئه‌و به‌شه‌ی كوردستان ده‌بوژایه‌وه و ئازاره‌كانی جه‌سته‌ی، له بیر ده‌برده‌وه. سه‌ره‌ڕای وه‌ی كه ڕۆژژمێری كۆتای‌یه‌كانی ژیانی ده‌كرد ئاواتی به‌رزی هه‌بوو.\nهه‌ر چه‌ند له سه‌ر ئه‌و هاوڕێ به نرخه‌م بنووسم هه‌ر كه‌مه، به‌ڵام ئه‌وه‌ی لای من و ... گرینگه، هیمه‌ت و به‌رزی بڕوا و ئیمانی كامڕان بوو به خه‌بات بۆ ڕزگاری نه‌ته‌وه‌كه‌مان بۆ نه‌هێشتنی زوڵم و زۆرداری، بۆ ژیانێكی سه‌ربه‌ست و ئازاد له كوردستانێكی ئازاد دا.\nله یه‌كه‌م ساڵرۆژی یادی كامڕان دا، فرمێسكی خۆم تێكه‌ڵ فرمێسكی هه‌موو هاورێكانی ده‌كه‌م و به ڕوباری فرمێسكمان " زابێكی " تر دروست ده‌كه‌ین تا ئاواتی به‌دی نه‌هاتووی بێنیینه دی.\nئه‌بووبه‌كر دیماسی ( مه‌سعود)


ناوه‌ندێکی چاودێری ته‌ندروستی بۆ په‌ناخوازان له سیۆده‌رتێلیه کرایه‌وه - Radio Sweden Kurdish - رادیۆی سوید Radyoya Swêdê | Sveriges Radio\nناوه‌ندێکی چاودێری ته‌ندروستی بۆ په‌ناخوازان له سیۆده‌رتێلیه کرایه‌وه\nبڵاو کرایه‌وه torsdag 2 oktober 2008 kl 17.42\nئه‌م ناوه‌نده یه‌کێکه له‌و زنجیره ناوه‌ندانه‌ی که که‌سێک به ناوی(شوری زه‌ند) وه‌ک پرۆژه‌ی سه‌ربه‌خۆ دایمه‌زراندوون. بیرۆکه‌ی کردنه‌وه‌ی ئه‌و ناوه‌نده له سیۆده‌رتێلیه پاش ئه‌وه هات که ژماره‌یه‌کی زۆر له په‌ناخوازه عێراقیه‌کانی سیۆده‌رتێلیه بۆ چاره‌سه‌ر خۆیان ده‌گه‌یانده ئه‌و ناوه‌نده ته‌ندروستیانه‌ی که له‌ده‌ره‌وه‌ی سیۆده‌رتیلیه بوون. ئه‌م ناوه‌نده وه‌ک هه‌موو ناوه‌نده‌کانی چاودێری ته‌ندروستی هه‌ندێک تایبه‌تمه‌ندی خۆی هه‌یه که شوری زه‌ند باسیان لێوه ئه‌کات.\nله‌م ناوه‌نده‌دا جگه له چاره‌سه‌ری نه‌خۆشیه ئاساییه‌کانی په‌یوه‌ست به له‌شی نه‌خۆشه‌وه، دکتۆری تایبه‌ت به چاره‌سه‌ری کێشه‌ی ده‌روونیه‌کانیش (سیکۆلۆگ) کارده‌که‌ن و هه‌روه‌ها ڕاوێژکاری کۆمه‌ڵایه‌تیش (کوراتور) به‌شێکی تری ئه‌و خزمه‌تگوزاریانه‌ن که له‌م ناوه‌نده‌دا پێشکه‌ش ده‌کرێن. له‌به‌رده‌وامی قسه‌کانیدا شوری زه‌ند دامه‌زرێنه‌ری ناوه‌ندی چاودێری ته‌ندروستی له سێۆده‌رتێلیه ده‌ڵێ که دوو کارمه‌ندمان هه‌یه که وه‌ک وه‌رگێڕی زمانی عه‌ره‌بی ڕۆژانه کارده‌که‌ن، بۆ یارمه‌تی ئه‌و په‌ناخوازانه‌ی که هێشتا زمانی سویدی فێر نه‌بوون، هه‌روه‌ها بۆ وه‌رگێڕی زمانه‌کانی تری وه‌ک فینله‌ندی‌وهه‌رزمانێکی تر پێویست بکات ئه‌وا ده‌توانین، (شوری زه‌ند) ده‌ڵێت وه‌رگێڕی ئه‌و زمانانه‌ش دابین بکه‌ین.\nکێشه‌ی نه‌زانینی زمانی سویدی و پێوسیتی به وه‌رگێڕ له‌کاتی سه‌ردانی بنکه ته‌ندروستیه‌کاندا یه‌کێکن له‌و کێشه سه‌ره‌کیانه‌ی که ده‌بنه به‌ربه‌ست و نیگه‌رانیه‌کی زۆر بۆ په‌ناخوازان. ئه‌مه له قسه‌کردنمان له‌گه‌ڵ چه‌ند په‌ناخوازێکی عێراقیدا له سێۆده‌رتێلیه، جه‌ختی لێکرایه‌وه که باسیان له هه‌ندێک له‌و کێشانه کرد که له نه‌خۆشخانه‌کاندا دێته ڕێیان، یه‌کێک له‌وانه حه‌یده‌ره که جه‌خت له‌سه‌ر کێشه‌ی نه‌زانینی زمان ده‌کاته‌وه وه‌ک به‌ربه‌ست له‌کاتی سه‌ردانی نه‌خۆشخانه‌کاندا.\nسه‌باره‌ت به گرنگی کردنه‌وه‌ی ئه‌م ناوه‌نده وه‌زیری کاروباری کۆمه‌ڵایه‌تی (یۆران هێگلوند) که له ڕێوڕه‌سمی کردنه‌وه‌ی ناوه‌نده‌که‌دا پێرێ ڕۆژی سێ شه‌ممه ئاماده‌بوو، ده‌ڵێ ئه‌مه هه‌نگاوێکی گرنگه له پێشکه‌ش کردنی یارمه‌تی پێویست به‌و په‌ناخوازه عێراقیانه‌ی که له سیۆده‌رتێلیه ده‌ژین، ئه‌مه‌ش له‌به‌ر تایبه‌تمه‌ندی بارودۆخی په‌ناخوازانه که ڕه‌نگه له ناوه‌نده ته‌ندروستیه ئاساییه‌کاندا له‌و جۆره یارمه‌تیانه نه‌بن که له‌م ناوه‌نده تایبه‌تانه به په‌ناخوازان ده‌کرێت.\nساڵی 1992 بوو که (شوری زه‌ند) که‌وه‌ک په‌نابه‌رێک له ئێرانه‌وه هاته سوید، وه‌ک په‌رستار له‌ناوه‌ندێکی چاودێر‌ی ته‌ندروستی ده‌ستی به کارکرد. هه‌ر له‌وکاته‌وه شوری ده‌ڵێ هیوای ئه‌وه‌م ئه‌خواست که ڕۆژێک بێت ناوه‌ندێکی تایبه‌ت به چاره‌سه‌ری ته‌ندروستی بۆ په‌ناخوازان بکه‌مه‌وه که ئه‌و یارمه‌تیانه‌ی تێدا پێشکه‌ش بکرێت که که‌سی په‌نابه‌ر پێویستی پێێه‌تی و که‌ڕه‌نگه له ناوه‌نده ته‌ندروستیه ئاساییه‌کاندا پێشکه‌ش نه‌کرێن.\nمن له نزیکه‌وه و له‌شوێنی کاره‌که‌مدا ڕۆژانه ئاگام له ئه‌ندێشه‌و ئازاره‌کانی په‌نابه‌ران بوو کاتێک ده‌هاتن بۆ چاره‌سه‌ری ته‌ندروستی، هه‌رزوو له‌وه تێگه‌شتم که ئێمه‌ی په‌نابه‌ر ئه‌وده‌رده‌سه‌ری و ناهه‌مواریانه‌ی که دێنه ڕێمان کاتێک ووڵاتی خۆمان جێ ده‌هێڵین ،حاڵێکی وامان به‌سه‌ردێ که پێویستمان به چاره‌سه‌ری تایبه‌ت هه‌یه به‌تایبه‌ت چاره‌سه‌ری ده‌روونی وپێویستیمان به‌قسه‌کردن و هه‌ڵڕشتنی خه‌موو بێتاێقه‌تیه‌کانی دڵمان.\nهه‌رله‌ڕێوڕه‌سمی کردنه‌وه‌ی ئه‌و ناوه‌نده‌دا به‌ڕێوبه‌ری سه‌رۆکایه‌تی ئه‌نجومه‌نی کۆمونی سیۆده‌رتێلیه (ئه‌نده‌رش لاگۆ) ئاما‌ده‌بوو جگه له جه‌ختکردنه‌وه‌ی له گرنگی کردنه‌وه‌ی ئه‌و ناوه‌نده ته‌ندروستیه بۆ په‌ناخوازان ورچه‌په‌ڕۆینه‌یه‌کی وه‌ک دیاری کۆمۆن و وه‌ک ئاماژه‌کردن به گرنگیدان به‌منداڵان پێشکه‌ش کردو میوانانی ئاماده‌بووی هاندا بۆ پێشکه‌شکردنی یاری مناڵانه به‌و ژووره تایبه‌ته‌ی که له‌و ناوه‌نده‌دا بۆ منداڵانی په‌ناخواز که بۆ چاره‌سه‌ر دێنه ناوه‌نده‌که ته‌رخانکراوه.\nپه‌ناخوازانی کۆمۆنه‌کانی تریش ده‌توانن چاره‌سه‌ر له‌م ناوه‌نده‌دا وه‌ربگرن، هه‌رکه‌س بیه‌وێ سه‌ردانی ئه‌و ناوه‌نده ته‌ندروستیه بکات، ده‌توانێ به‌ته‌له‌فۆن کاتی سه‌ردانه‌که‌ی دیاریبکات یان ڕاسته‌وخۆ میوانی ناوه‌نده‌که‌بکات. نرخی چاره‌سه‌رکردن بۆ منداڵان تا ته‌مه‌نی هه‌ژده ساڵ به‌خۆڕاییه‌و په‌ناخوازی گه‌وره‌ساڵیش بۆ بینینی دکتۆر 50 کرۆن ده‌ده‌ن و 25 کرۆنیش گه‌ر بیانه‌وێ سه‌ردانی په‌رستاران بکه‌ن. ئه‌م زانیاریه‌نه (شوری زه‌ند) دامه‌زرێنه‌ری ناوه‌ندی چاودێری ته‌ندروستی له سیۆده‌رتیلیه ئاماژه‌ی پێدان.\nجێی سه‌رنجه ئه‌م ناوه‌نده ته‌ندروستیه تایبه‌ته به‌و په‌ناخوازنه‌ی که مۆڵه‌تی مانه‌وه‌یان هێشتا وه‌رنه‌گرتوه‌و و هه‌روه‌ها یارمه‌تی ته‌ندروستی به‌و په‌ناخوازانه‌ش که به‌نایاسایی له‌سوید ده‌ژین پێشکه‌ش ده‌کرێت.


کۆنفۆشێۆس وا ده‌ڵێ\nکۆنفۆشێۆس ده‌ڵێ : لەژێرسایەی حكومەتێكی باش هەژاری عەیبەیە، و لەژێر سایەی حكومەتێکی خەراپ دەوڵەمەندیی عەیبەیە.\nهەموولایەک باش دەزانین کە ئێمە حکومەتێکی باشمان نییە، بۆیە بەشی دووەمی وتە فەلسەفیەکەی کۆنفۆشێۆس لەسەر هەرێمە بێنازەکەی ئێمە جێبەجێ دەبێت.\nدیارە هۆكارەكانی هەژاریی زۆرو جۆراوجۆرن بەتایبەت لەهەرێمێکی دەولەمەندی وەک هەرێمی کوردستان کە بەشێکە لەدەولەتی عیراق، گرنگترینیان: گەندەڵییە، ئەو پەتا ترسناکەی وەک دەستاڕ ٢٨ ساڵە دەمانهارێت، پشتگوێ خستنی کەرتی کشتوکال‌و پیشەسازی و گەشتیاری، خراپ دابەشكردنی داهاتەكان، یان باشتر بڵێم ( فەرهود کردنی داهاتەکان لەلایەن ئۆلیگارشیەکانی حزبە بڕیاردەرەکانی هەرێمی بەتەمای خودا، کە هەریەکەیان لە زۆنی خۆی سێبەری خودایە لەسەر زەوی).\nکارڵ مارکسی فەیلەسوف رێک باس لەحاڵی ئیمڕۆی ئێمە دەکات، کاتی دەڵێت: سەرمایەدارەکان لەسەر مژینی خوێنی کرێکاران‌و هەژاران گەشەدەکەن، بۆ باڵاکردنیشیان پێویستیان بەمژینی خوێنی زیاترو زیاتری کرێکاران وهەژران هەیە.\nئەو وتەیەی مارکسی بلیمەت لەسەر ملیاردێروملێونێرەکانی هەرێمی بەتەمای خودا جێبەجێ دەبێت، ئەوانەی وەک قارچ لەدوای ڕاپەڕینی ئاداری ١٩٩١ دا سەریان هەڵدا.\nتەماشاکەن، لەدوای شەڕی ناوخۆو دروست بونی دووئیدارەیی (فیفتی فیفتی)و دابەشکردنی جوگرافیای کوردستان بەبیرە نەوتەکانیەوە بۆ دوو ئیمارەت، بەدەیان سەرمایەداری زەبەلاح قارچک ئاسا لەنێو ریزی یەکەمی حزبە دەسەڵاتدارەکانی هەرێمی بەتەمای خوداو حاشییەی بنەماڵەکانیان سەریان هەڵدا، لەبڕی دەوڵەتداری، سیاسەتی خۆدەوڵەمەندکردنیان پەیرەوکردو هەتا ئەمرۆیشی لەگەڵدا بێت بەسیستەماتیکانە پەیرەوی دەکەن، هەربۆیە بەماوەیەکی قیاسی بەدەیان ملیاردێر و ملێۆنێری حزبیمان لێ پەیا بو، کە لەپێش ڕاپەڕین وەک ئێمەی پێشمەرگەی شاخ لەپێڵاوێکی لاستیکی تورکی وچەند دینارێکی عیراقی هیچی دیکەیان نەبو.\nباشە ،بۆ ئێمە بستە زەویەکمان لە شارەکەی خۆمان نەبێت و ئەو فیرعەونانەش نەک تەنها خاوەنی چەندین بیرە نەوت و گردو ڤێلا و مەزرەعە وهۆتێل و مۆتێلن لە هەرێمی بەتەمای خودا ، بەڵکو لەدەرەوەی هەرێمیش خۆیان لە شانی گەورەترین سەرمایەدارەکانی جیهان دەدەن کە زۆربەیان سەروەت و سامانیان بە میرات بۆماوەتەوە نەک وەک سەرمایەدارە حزبییەکانی ئێمە کە (لەپرێک بوون بە کورێک) ، بەڵام ئەما کوڕ ، مەلیک ئاسا لێ دەخوڕن وڕۆژ دوای ڕۆیش باڵادەکەن ، بۆ بەردەوامبوونیشیان درێغی لە مژینی خوێنی زیاتری هاووڵاتیان ناکەن ، هەربۆیە ئەگەر بەگوێرەی ستانداردەكانی رێكخراوی پەرەپێدانی مرۆیی سەر بەنەتەوە یەكگرتووەكان سەیری ڕادەی هەژاری لە هەرێمی بەتەمای خودا بكەین ، ئەوە لەكۆی ٥ ملێۆن كەس بەشی هەرەزۆری هاووڵاتیان بە هەژار دادەنرێت.\nلەکۆتایدا هەرئەوەندە ماوە بڵێم ، هەتا گەندەڵی و ناعەدالەتی و حوکمی بنەماڵە لە هەرێمی بەتەمای خودا سەروەر بێت، ناعەدالەتی لە هەموو ڕویەکەوە بەردەوامی دەبێت ، ،بۆیە ئەگەر بمانەوێت ئەم هاوکێشە سەرەوژێروناهاوسەنگە بگۆڕین ، پێش هەموو هەنگاوێک دەبێت لەخەوهەڵسین و بە دەنگێکی زوڵال بە دەسەڵاتە ئۆلیگارشیەکەمان بڵێن : بەسە مژینی خوێنی هاووڵاتیان و فەرهودکردنی سەروەت و سامانیان ، بەسە ، تائێرەوستۆپ .